ΔΙΠΟΛΟ: Ράνια Σβίγκου: Να σταθούν οι πολιτικές δυνάμεις στο πλευρό της κυβέρνησης για το χρέος\nΡάνια Σβίγκου: Να σταθούν οι πολιτικές δυνάμεις στο πλευρό της κυβέρνησης για το χρέος\nΟ στόχος μπροστά μας είναι στο μέσο ακριβώς του μήνα στις 15 Ιουνίου έχουμε εκεί το Eurogroup.. Τι περιμένουμε; Σε όλους τους τόνους διαμηνύει και ο πρωθυπουργός και ο κ. Τσακαλώτος ότι θα κάνουμε δεκτή μόνο μία καθαρή λύση\nγια το χρέος. Ξέρετε ποιο είναι το ερώτημα που γεννάται. Εάν δεν την πάρουμε τι θα γίνει…..\nTόσο ο υπουργός Οικονομικών όσο και ο πρωθυπουργός στις τελευταίες παρεμβάσεις τους έχουν θέσει τους στόχους της ελληνικής πλευράς που, όπως είπατε, αφορούν μια καθαρή λύση για το χρέος, μια λύση η οποία δεν θα μεταθέτει το πρόβλημα, αλλά θα δίνει ένα σήμα σταθερότητας για την οικονομία και που βέβαια θα ανταποκρίνεται και στις θυσίες που έχουν κάνει οι Έλληνες πολίτες. Για να γίνει αυτό θα πρέπει να γεφυρωθούν οι διαφορές μεταξύ των ευρωπαϊκών θεσμών, και κυρίως του Βερολίνου, με το ΔΝΤ. Και βέβαια για να γίνει αυτό εννοείται πως το ΔΝΤ πρέπει να ξεκαθαρίσει τη στάση του. Έχουν περάσει δύο χρόνια από τον Αύγουστο του 2015 κι ακόμη δεν έχει ξεκαθαρίσει το τι θα κάνει τελικά σε σχέση με τη συμμετοχή του στο ελληνικό πρόγραμμα. Αυτή τη στιγμή δεν είναι η Ελλάδα στο κάδρο των ευθυνών για το ότι δεν υπάρχει λύση. Αυτό είναι κάτι το οποίο αναγνωρίζεται από όλες τις πλευρές και από όλους τους ενδιαφερόμενους. Εργαζόμαστε έτσι ώστε να γεφυρωθούν αυτές οι διαφορές και να υπάρξει μια αμοιβαία αποδεκτή λύση που θα δίνει έναν καθαρό διάδρομο για το χρέος.\nΑυτό είναι απόλυτα κατανοητό που λέτε και το καταλαβαίνουμε. Το ερώτημα απλώς, ανεξάρτητα από το ποιος ευθύνεται για το σημείο στο οποίο έχουμε βρεθεί και για την καθυστέρηση, το ερώτημα είναι, επειδή υπάρχει μια ασάφεια για τις θέσεις με τις οποίες θα προσέλθουν οι δύο πλευρές –βέβαια έχουμε 15 μέρες μπροστά μας, αλλά επειδή εξακολουθεί να υπάρχει ασάφεια για τις θέσεις που θα προσέλθουν όλες οι πλευρές στο προσεχές Eurogroup- η χώρα μας είναι προετοιμασμένη να μην πάρει αυτό που ζητά σ΄ αυτό το Eurogroup; Κι αν δεν το πάρει, τι θα κάνει;…\nΌλες οι δηλώσεις των Ευρωπαίων αξιωματούχων και όλες οι προσπάθειες που γίνονται συγκλίνουν στο να βρεθεί μια καθαρή λύση για το χρέος. Σ’ αυτή τη φάση βρισκόμαστε, δηλαδή στην προσπάθεια γεφύρωσης των διαφωνιών και σε μια προσπάθεια τέτοιας συγκεκριμενοποίησης των μεσοπρόθεσμων μέτρων για το χρέος που θα επιτρέψουν και στην ΕΚΤ να προχωρήσει σε μια θετική μελέτη της βιωσιμότητας του ελληνικού χρέους και να εντάξει τα ελληνικά ομόλογα στο πρόγραμμα ποσοτικής χαλάρωσης. Δεν είμαστε σε μια φάση όπου προδιαγράφεται ναυάγιο. Νομίζω το αντίθετο βλέπουμε. Δηλαδή μια προσπάθεια να υπάρξει ένα σημείο σύγκλισης των δύο πλευρών. Όπως γνωρίζετε, μια λύση όπως αυτή που παρουσιάστηκε στο τελευταίο Eurogroup…\nΤην πρόταση του κ. Σόιμπλε εννοείτε.,…\nΝαι.. Δεν βρήκε διαφωνία μόνο από την ελληνική πλευρά αλλά και από άλλες ευρωπαϊκές χώρες, που κι αυτές με τη σειρά τους έκριναν ότι επρόκειτο για μια λύση η οποία θα μετέθετε το πρόβλημα και δεν θα το έλυνε σήμερα, όπως και πρέπει να γίνει. Εξάλλου μην ξεχνάμε ότι είναι οι συγκεκριμένες ευρωπαϊκές χώρες, όπως η Γερμανία, οι οποίες είχαν βάλει ως βέτο τη συμμετοχή του ΔΝΤ στο ελληνικό πρόγραμμα.\nΈχετε δίκιο σ’ αυτό. Βέβαια και η Γερμανία είναι αυτή που σε όλους τους τόνους διεμήνυε και διαμηνύει ότι μετά τις εκλογές, μετά τον Σεπτέμβριο θα έχουμε την όποια λύση..\nΕμείς αυτή τη στιγμή δεν συζητάμε την εφαρμογή των μεσοπρόθεσμων μέτρων για το χρέος σήμερα. Συζητάμε τη συγκεκριμενοποίηση των μεσοπρόθεσμων μέτρων για το χρέος, τα οποία θα εφαρμοστούν, όπως γνωρίζετε, μετά τη λήξη του προγράμματος…\nΆρα με αυτό το πρίσμα και η Γερμανία δεν είναι εκτός…\nΜε αυτό το πρίσμα η Γερμανία θα πρέπει να καθίσει στο τραπέζι με το ΔΝΤ το οποίο η ίδια έχει δείξει σε όλες τις θέσεις της ότι το θέλει στο ελληνικό πρόγραμμα, είναι η ίδια η οποία πρέπει να κάνει συμβιβασμούς, όπως και το ΔΝΤ θα πρέπει να κάνει συμβιβασμούς έναντι της Γερμανίας, ώστε να υπάρξει μια αμοιβαία αποδεκτή λύση από όλες τις πλευρές, συμπεριλαμβανομένης βέβαια και της ελληνικής πλευράς..\nΝα καταλάβω δηλαδή ότι δεν είστε προετοιμασμένοι, είστε πεπεισμένοι πάντως ότι αυτή η λύση θα βρεθεί, δεν είστε προετοιμασμένοι για ένα σενάριο το οποίο δεν προβλέπει αυτή τη λύση την οποία επιδιώκει η κυβέρνηση.. Ή σ’ αυτή την περίπτωση ισχύει αυτό που ξέρουμε ως πληροφορία, ότι επιδιώκουμε πια τη λύση από τη σύνοδο Κορυφής..\nΚατ’ αρχήν η απόφαση για το χρέος δεν είναι μια απόφαση η οποία πάρθηκε τις τελευταίες μέρες, τις τελευταίες εβδομάδες. Προβλέπεται από το περυσινό Eurogroup του Μαΐου του 2016, όπου εκεί αποφασίστηκε ότι θα ληφθούν βραχυπρόθεσμα, μεσοπρόθεσμα και μακροπρόθεσμα μέτρα για το χρέος. Όπως γνωρίζετε τα βραχυπρόθεσμα ήδη υλοποιούνται κι αυτό το οποίο συζητούμε αυτή τη στιγμή είναι η συγκεκριμενοποίηση των μεσοπρόθεσμων. Οπότε θεωρώ ότι ή συζήτηση δεν είναι για το αν θα υπάρξει ή όχι ρύθμιση για το χρέος. Και η τελευταία απόφαση του Eurogroup περιείχε ρύθμιση για το χρέος. Το ζητούμενο είναι πώς αυτή η ρύθμιση για το χρέος θα είναι τόσο σαφής και τόσο ικανοποιητική, ώστε να επιτρέπει στην ΕΚΤ να εντάξει την Ελλάδα στην ποσοτική χαλάρωση.\nΧθες ο Πρωθυπουργός έκανε μια έκκληση στις υγιείς δυνάμεις της χώρας, κα Σβίγκου. Ποιες είναι οι υγιείς δυνάμεις της χώρας; Ποιες εννοεί υγιείς; Τις υγιείς πολιτικά, τις υγιείς οικονομικά δυνάμεις της χώρας;\nΝομίζω, τις υγιείς γενικότερα. Ο Πρωθυπουργός χθες επανέλαβε ότι το ζήτημα του χρέους είναι ένα εθνικής σημασίας ζήτημα. Οπότε, η στάση που παίρνουν όλες οι πολιτικές δυνάμεις του τόπου έναντι αυτού του εθνικού ζητήματος, πιστεύω ότι κρίνεται από όλους τους πολίτες.\nΥπό αυτή την έννοια, έχει σημασία και η στάση που παίρνει η αξιωματική αντιπολίτευση, η οποία πολύ πρόσφατα και αυτή δήλωσε ότι είναι εθνικής προτεραιότητας το ζήτημα του χρέους. Λέω «πολύ πρόσφατα» γιατί όλο το προηγούμενο διάστημα δήλωνε ότι είναι βιώσιμο το ελληνικό χρέος και ότι δεν είναι κάτι το οποίο πρέπει να το θέτει στα διεθνή φόρα και να πιέζει για τη λήψη μέτρων η Ελλάδα.\nΓιατί μνημόνευε την υπόθεση του ‘12 του Eurogroup, του Νοεμβρίου.\nΑναφέρεστε βέβαια στην υπόσχεση, θα έλεγα εγώ, για λήψη μέτρων για το χρέος το 2012, την οποία βέβαια ποτέ δεν την αξιοποίησε και ποτέ δεν πίεσε γι’ αυτήν, ακριβώς επειδή δεν ήταν επιθυμία των δανειστών να γίνει αυτό.\nΈχει σημασία, λοιπόν, αν η Ν.Δ. με την ίδια θέρμη που όλο το προηγούμενο διάστημα κατηγορούσε την κυβέρνηση για το ότι καταρρέουν οι συνομιλίες με τους δανειστές, κατηγορούσε την κυβέρνηση που δεν δέχεται αυτά που ζητούσαν οι δανειστές και, βέβαια καταστροφολογούσε για την αποτυχία της αξιολόγησης, έχει σημασία με την ίδια θέρμη που τα υποστήριζε όλα αυτά το προηγούμενο διάστημα, αν θα υποστηρίξει τώρα στην πράξη, όχι απλά στα λόγια, και το εθνικό ζήτημα της ρύθμισης του χρέους.\nΑκούω ένα επιχείρημα από την αντιπολίτευση, και όχι μόνο από την αξιωματική, ότι η εθνική συνεννόηση οικοδομείται, δεν την ζητάς στο τέλος της πολύμηνης διαπραγμάτευσης.\nΕμείς, ζητούσαμε από την πρώτη στιγμή και τις υπόλοιπες πολιτικές δυνάμεις να συνταχθούν μαζί μας απέναντι στις παράλογες απαιτήσεις των δανειστών. Την ίδια στιγμή, δηλαδή, που ο κ. Μητσοτάκης στις διεθνείς επαφές του, που οι βουλευτές του στο εσωτερικό της χώρας ζητούσαν από την κυβέρνηση να υπογράψει τόσα και άλλα τόσα μέτρα που ζητούσε το ΔΝΤ για να κλείσει την αξιολόγηση, εμείς και τότε ζητούσαμε ένα εθνικό και κοινωνικό μέτωπο απέναντι στις παράλογες απαιτήσεις των δανειστών.\nΗ ελληνική κυβέρνηση ήταν μόνη της απέναντι σε μια προσπάθεια να εκτροχιαστεί το πρόγραμμα και να υποστούν οι Έλληνες πολίτες πολλά περισσότερα μέτρα.\nΒέβαια και η αντιπολίτευση σας καλούσε να κλείσετε νωρίτερα, να μην μπείτε στον εκλογικό κύκλο.\nΝαι ή να κάνουμε εκλογές και η επόμενη κυβέρνηση να υλοποιήσει με προθυμία αυτά που ζητούσαν οι δανειστές.\nΚάτι τελευταίο, κα Σβίγκου. Έχετε την πληροφόρηση ότι μπορεί και να ζητήσει ο Πρωθυπουργός από τους πολιτικούς αρχηγούς να κάτσουν σε ένα τραπέζι να συζητήσουν το θέμα ή να επιδιώξει κατ’ ιδίαν συναντήσεις με τους πολιτικούς αρχηγούς;\nΝομίζω ότι πρέπει να κοιτάξουμε την ουσία. Και η ουσία έχει να κάνει, όπως είπα και πριν, με το κατά πόσο όντως οι πολιτικές δυνάμεις, με προεξάρχουσα την αξιωματική αντιπολίτευση, θα σταθούν στο πλευρό της ελληνικής κυβέρνησης σε αυτό το κρίσιμο ζήτημα.\nΈχει και ο ίδιος ο κυβερνητικός εκπρόσωπος δηλώσει ότι αυτή τη στιγμή δεν είναι στις προθέσεις της ελληνικής κυβέρνησης να ζητήσει κάτι τέτοιο. Αλλά, όπως σας είπα, η ουσία είναι το κατά πόσο θα συστρατευτούν όλοι σε αυτόν τον κοινό σκοπό και όχι το μέσο με το οποίο αυτό θα γίνει.


Τα συστατικά που χρειάζεσαι στη διατροφή σου για υγιή μαλλιά - Farmec.GR Υγεία Ομορφιά\nΕνίσχυσε την υγεία των μαλλιών σου, βελτιώνοντας τη διατροφή σου... 1) Πρωτεΐνες\nΤα μαλλιά έτσι κι αλλιώς είναι φτιαγμένα από πρωτεΐνες, οπότε εσύ αυτό που έχεις να κάνεις είναι να καταναλώνεις μια σημαντική ποσότητα από αυτές σε εβδομαδιαία βάση, για να αναπληρώνεις τα αποθέματά σου και να κρατάς τις φύτρες σου πυκνές και υγιείς. Προσοχή: όταν λέμε πρωτεΐνες, δεν εννοούμε απαραίτητα τις ζωικές, που σε μεγάλες ποσότητες μπορεί να έχουν και επιβλαβείς για τον οργανισμό συνέπειες, υπάρχουν πολλές και χρήσιμες φυτικές πρωτεΐνες εκεί έξω. 2) Σίδηρος\nΟ σίδηρος βοηθά τα μαλλιά σου να παραμένουν δυνατά. Να θυμάσαι ότι απορροφάται καλύτερα από τον οργανισμό όταν συνδυάζεται με βιταμίνη C. 3) Ω-3 λιπαρά\nΤο λίπος είναι το κλειδί στην υγεία του τριχωτού της κεφαλής σου, αφού χωρίς αυτό το δέρμα ξηραίνεται και δημιουργεί φλεγμονές, οδηγώντας σε απώλεια τριχών. Και δεν υπάρχει πιο υγιεινή πηγή λίπους από εκείνη των Ω-3 λιπαρών οξέων, τα οποία μπορείς να βρεις σε ψάρια όπως ο σολομός και η πέστροφα ή στο φυτό λίνο, στους σπόρους chia και στα καρύδια. 4) Ψευδάργυρος\nΟ ψευδάργυρος είναι το σημαντικότερο στοιχείο στην αναδόμηση της κερατίνης, του κυριότερου συστατικού των μαλλιών. Κόκκινο κρέας, σπόροι κολοκύθας, ρεβίθια είναι οι τροφές που θα σου εξασφαλίσουν τον ψευδάργυρο που χρειάζεσαι. 5) Βιταμίνη Α\nΕνισχύει τη λάμψη των μαλλιών και καταπολεμά την ξηρότητα. Γλυκοπατάτες, μάνγκο, καρότα και κολοκύθα θα σου χαρίσουν τη βιταμίνη Α που χρειάζεσαι. 6) Βιταμίνη C\nΗ βιταμίνη C ενισχύει τη δομή των μαλλιών, προφυλάσσοντάς τα από τα σπασίματα στις άκρες. Εξαιρετικές πηγές της βιταμίνης C είναι τα πορτοκάλια, η γλυκοπατάτα, το ακτίνιδιο και η παπάγια.


ΥΠΗΡΕΣΙΕΣ & ΠΑΡΟΧΕΣ | Thymi's Home Ξενοδοχείο Σκιάθου\nΗ αρχιτεκτονική και το παραδοσιακό στυλ δημιουργούν μια μοναδική ατμόσφαιρα που θα σας δημιουργήσει ζεστά και χαλαρωτικά συναισθήματα σε όλους τους χώρους του ξενοδοχείου. Περιμένετε τους φίλους σας βλέποντας τηλεόραση στο λόμπι. Δείτε αν τα πράγματα είναι σε καλό δρόμο στο γραφείο χρησιμοποιώντας τη γωνιά internet ή το φορητό υπολογιστή σας οπουδήποτε στο ξενοδοχείο.\nΦανταστείτε τα καλύτερα snack και ποτά να σερβίρονται με χαμόγελο ανεβάζοντας τη διάθεση του κάθε επισκέπτη. Χαλαρώστε στο ευρύχωρο στούντιό σας που είναι εξοπλισμένο με ντους υδρομασάζ, στεγνωτήρα μαλλιών, κουζινάκι, μικρό Hi-Fi με ραδιόφωνο, CD player και θύρα USB, μεγάλη LCD δορυφορική τηλεόραση, τηλέφωνο, χρηματοκιβώτιο, κλιματισμό και μπαλκόνι. Ζητήστε από τη Reception ένα tablet ώστε να μπορείτε να περιηγείστε στο internet σε κάθε χώρο του ξενοδοχείου! Νιώστε στο Τhymi’s Home σαν στο σπίτι σας!\nΘέλετε να κολυμπήσετε νωρίς το πρωί πριν φύγετε για την παραλία; Η μια τελευταία βουτιά πριν την βραδινή σας έξοδο στο νησί; Υπάρχει μια πισίνα σας περιμένει, μακριά από το πλήθος, όπου μπορείτε να απολαύσετε ένα φλιτζάνι καφέ ή ένα ποτό και να απολαύσετε τη χαλαρωτικό άγγιγμα του νερού στο σώμα σας.\nΟ τρόπος μας να σας πούμε καλώς ήρθατε συνδυάζοντας την πλούσια αστική ιστορία της Σκιάθου με ένα παραδοσιακό αλλά και μοντέρνο εσωτερικό. Υψηλή αισθητική και η παγκοσμίου φήμης φιλοξενία σας περιμένουν σε ένα από τα 18 καλά εξοπλισμένα στούντιο. Η επιλογή είναι δική σας, η φροντίδα είναι δική μας.\nΞεκινήστε τη βραδιά σας στο Thymi’s Home, δοκιμάζοντας μια ποικιλία από ζεστά και κρύα σνακ, απολαμβάνοντας ένα ποτήρι κρασί ή ένα ποτό. Στείλτε E-mail τους φίλους σας λέγοντάς τους πόσο ωραία είναι που είστε σε διακοπές ή σερφάρετε στο διαδίκτυο μέσω των 2 iMacs που είναι διαθέσιμα για εσάς.


Τα 10 καλύτερα ξενοδοχεία κοντά σε: The ASM Stadium\nΤα καλύτερα ξενοδοχεία κοντά σε: The ASM Stadium, Thame\nMeadow View Park Tythrop Way, Thame OX9 3RN, Αγγλία\nThe ASM Stadium: Διαβάστε κριτικές\n2.329 από 7.430 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: The ASM Stadium\nLong Crendon Road, Thame OX9 3SB, Αγγλία\n0,3 χλμ. από The ASM Stadium\n1,1 χλμ. από The ASM Stadium\n4,2 χλμ. από The ASM Stadium\n6,7 χλμ. από The ASM Stadium\n6,5 χλμ. από The ASM Stadium\n8,6 χλμ. από The ASM Stadium\n9,3 χλμ. από The ASM Stadium\n8,9 χλμ. από The ASM Stadium\n10,3 χλμ. από The ASM Stadium\n9,9 χλμ. από The ASM Stadium\n10,5 χλμ. από The ASM Stadium\n10,6 χλμ. από The ASM Stadium\n11,3 χλμ. από The ASM Stadium\n11,8 χλμ. από The ASM Stadium\nΈιλσμπερι: Αυτό είναι ένα από τα ξενοδοχεία που δέχτηκαν τις περισσότερες κρατήσεις τις τελευταίες 60 ημέρες.\n13,2 χλμ. από The ASM Stadium\n13,1 χλμ. από The ASM Stadium\n13,6 χλμ. από The ASM Stadium\nBuckingham Road, Έιλσμπερι HP19 9QL, Αγγλία


Τα πιο hot summer styling tips!\nBeach waves, φυσικά!\nΓια να πετύχεις την ψηλή αλογοουρά,σκύψε μπροστά και βούρτσισε τα μαλλιά σου προς τα κάτω πιάνοντάς τα στο ένα χέρι. Αφού τα βουρτσίσεις, πιάσε με το άλλο χέρι ένα λαστιχάκι, σήκωσε το κεφάλι σου χωρίς να αφήσεις τα μαλλιά και πιάστα σε αλογοουρά. Αν θες να καλύψεις το λαστιχάκι,πιάσε μια μικρή τούφα από το κάτω μέρος της αλογοουράς και τύλιξέ την γύρω από το λαστιχάκι μέχρι να καλυφθεί πλήρως. Στερέωσε με τσιμπιδάκια.\nExtra tip: Αυτό το χτένισμα θα δείχνει ακόμα πιο ωραίο αν τα μαλλιά σου είναι ελαφρώς σπαστά όταν το κάνεις και όχι εντελώς ίσια.\n4.Χαλαρός ψηλός κότσος\nΓια αυτό το χτένισμα θα χρειαστείς ένα αξεσουάρ μαλλιών, αυτό που μοιάζει με λουκουμά. Αρχικά συγκεντρώνεις τα μαλλιά σου με τον ίδιο τρόπο που θα έφτιαχνες μια απλή αλογοουρά. Τη φέρνεις στο επιθυμητό ύψος και τη σταθεροποιείς με ένα λαστιχάκι μαλλιών. Παίρνεις το «λουκουμά» και περνάς από μέσα την αλογοουρά, έτσι ώστε να κάτσει στη βάση. Ρίχνεις τα μαλλιά γύρω από το λουκουμά, μέχρι να καλυφθεί εντελώς και στερώνεις με ένα δεύτερο λαστιχάκι μαλλιών. Τώρα πρέπει να περισσεύουν οι άκρες των μαλλιών σου. Ξεκινώντας από μπροστά, τις πιάνεις κι αρχίζεις να τις περιστρέφεις προς τα δεξιά (ή αριστερά αν σε βολεύει καλύτερα) κοντά στη βάση του κότσου και τις σταθεροποιείς με τσιμπιδάκια. Είναι πιο εύκολο από όσο ακούγεται και γίνεται πάρα πολύ γρήγορα.\nExtra tip: Αν θες τα μαλλιά σου να φαίνονται πιο χαλαρά, αφού έχεις τελειώσει με το μάζεμα των μαλλιών, πέρασε τα δάχτυλά σου στις ρίζες και τράβηξέ τις απαλά με φορά προς το πρόσωπό σου.\nSpray για λάμψη και ευέλικτο κράτημα. Η κορύφωση στην παρουσίαση της κολεξιόν κάθε σχεδιαστή, είναι η τελική πασαρέλα των εκθαμβωτικών, εντυπωσιακών στυλ που ακτινοβολούν όταν πέσει η νύχτα. Η Sebastian Professional απαντά στη δελεαστική πρόκληση να προσδιορίσει ξανά την ελαστικότητα και τη γοητεία των μαλλιών, με ένα προϊόν αισθησιακής, σατινένιας λάμψης, το Shine Define. ΕΠΙΔΟΣΕΙΣ Ασπίδα θερμικής προστασίας που αναδεικνύει τη γραμμή της κουπ και προστατεύει τα μαλλιά από τα εργαλεία θερμικού styling, ενώ ταυτόχρονα τα περιποιείται, χαρίζοντάςτους φυσική, ευκολοχτένιστη λάμψη και ακαταμάχητη έμφαση. ΟΔΗΓΙΕΣ ΧΡΗΣΗΣ Χρησιμοποιήστε το σε στεγνά μαλλιά. Ψεκάστε σε μικρές ποσότητες πριν το θερμικό styling. Ψεκάστε οποιοδήποτε ολοκληρωμένο χτένισμα, για ελαστικό κράτημα και αποτέλεσμα λάμψης. Διαχειριστείτε το βαθμό κρατήματος, ψεκάζοντας στα μαλλιά, αφού ολοκληρωθεί το χτένισμα. ..\nSerum λείανσης με σύνθεση που δε βαραίνει τα μαλλιά. Όταν η μόδα αποκαλύπτει τη φυσική πλευρά της, το styling επιστρέφει στις ρίζες του. Η Sebastian Professional τιθασεύει τα ατίθασα, φριζαρισμένα μαλλιά με τον ορό ενυδάτωσης, καταπολέμησης του φριζαρίσματος και λείανσης, Τaming Εlixir. ΕΠΙΔΟΣΕΙΣ Ήπιο προϊόν που καταπολεμά το φριζάρισμα. Μαλλιά πειθαρχημένα και με έλεγχο, αλλά σχεδόν γυμνά. Εμπλουτισμένο με αιθέριο έλαιο αβοκάντο που αφήνει τα μαλλιά ελαστικά στο άγγιγμα, δίνοντας την αίσθηση ότι δεν έχει χρησιμοποιηθεί προϊόν styling. ΟΔΗΓΙΕΣ ΧΡΗΣΗΣ Απλώστε μερικές σταγόνες σε νωπά μαλλιά, για ελαφρύ διαχωρισμό και έλεγχο του φριζαρίσματος. Στεγνώστε με πιστολάκι για λείο, φυσικό αποτέλεσμα. Χρησιμοποιήστε σίδερο ισιώματος ή σίδερο για μπούκλες σε στεγνά μαλλιά, για να δώσετε απαλή έμφαση στην κουπ. ..\nGel για δυνατό κράτημα που δεν κολλάει τα μαλλιά. Εκφράζοντας τις απαλές γραμμές με πολύπλευρους τρόπους, οι σχεδιαστές που υποστηρίζουν το στυλ της αυστηρής κομψότητας, επιδεικνύουν τη θηλυκή πλευρά τους, ταιριάζοντας τα πιο δυναμικά ρούχα με σειρές από πέρλες. Το βλέμμα της Sebastian Professional φωτίζεται, και επικεντρώνεται στην ενίσχυση της αίσθησης των μαλλιών με μαργαριταρένια λάμψη, με το gel για δυνατό κράτημα, Gel Forte. ΕΠΙΔΟΣΕΙΣ Η ιριδίζουσα σύνθεσή του, σμιλεύει μεμονωμένες τούφες, για στυλ που ακτινοβολεί με δυνατό κράτημα, χωρίς να κοκαλώνει ή να κολλάει τα μαλλιά. ΟΔΗΓΙΕΣ ΧΡΗΣΗΣ Απλώστε σε νωπά μαλλιά. Στεγνώστε με το πιστολάκι, για λείο κράτημα και ελαστικό όγκο. Απλώστε σε στεγνά μαλλιά για περισσότερο όγκο και έμφαση. Διαμορφώστε και σταθεροποιήστε το στυλ που θέλετε. Η σύνθεση του προϊόντος ξεβγάζεται εύκολα. Κατάλληλο για όλους τους τύπους μαλλιών. ..\nInvisibobble Pink Heroes (breast cancer awareness)\nΛαστιχάκι μαλλιών που προστατεύει την τρίχα από το σπάσιμο και τη φθορά. Η φετινή εκδοχή Invisibobble για τον καρκίνο του μαστού. ΕΠΙΔΟΣΕΙΣ Προστατεύει αποτελεσματικά την τρίχα από το σπάσιμο, προσφέροντας σταθερό κράτημα. Καινοτόμος σχεδιασμός, από ανθεκτικό υλικό υψηλής ποιότητας. Αποτρέπει το επίπονο τράβηγμα στις ρίζες των μαλλιών, που προκαλούν πονοκέφαλο. Αδιάβροχο στο νερό και στον ιδρώτα. Ιδανικό για όλους τους τύπους μαλλιών. Ιδανικό για πλεξούδες, κοτσιδάκια και για τους μικρούς σας αγγελούς. ..\nΛαστιχάκι μαλλιών που προστατεύει την τρίχα από το σπάσιμο και τη φθορά. ΕΠΙΔΟΣΕΙΣ Προστατεύει αποτελεσματικά την τρίχα από το σπάσιμο, προσφέροντας σταθερό κράτημα. Καινοτόμος σχεδιασμός, από ανθεκτικό υλικό υψηλής ποιότητας. Αποτρέπει το επίπονο τράβηγμα στις ρίζες των μαλλιών, που προκαλούν πονοκέφαλο. Αδιάβροχο στο νερό και στον ιδρώτα. Ιδανικό για όλους τους τύπους μαλλιών. Η συσκευασία περιλαμβάνει 3 τεμάχια. ..\nΣυμπαγής ματ κρέμα φορμαρίσματος με άργιλο.Η χειροποίητη δημιουργία είναι το βασικό χαρακτηριστικό της προσωπικής κομψότητας. Δημιουργικά μυαλά και χέρια πλάθουν και σμιλεύουν, δίνοντας τον ορισμό της απροκάλυπτης πρωτοτυπίας. Κάθε γυναίκα που δημιουργεί στυλ και επιθυμεί να ακονίσει τη δεξιοτεχνία της, θέλει επίσης να πειραματιστεί δημιουργικά με τα μαλλιά της. Έτσι, η Sebastian Professional επαναπροσδιορίζει το ματ αποτέλεσμα με κράτημα, με το φυσικό προϊόν για έντονο διαχωρισμό Craft Clay.ΕΠΙΔΟΣΕΙΣΦυσικά μεταλλικά στοιχεία, διαχωρίζουν και αναδιαμορφώνουν την υφή, προσφέροντας κράτημα και ματ αποτέλεσμα.Δημιουργήθηκε για να προσφέρει φυσικό κράτημα στις ρίζες.ΟΔΗΓΙΕΣ ΧΡΗΣΗΣΜαλάξτε το προϊόν στα χέρια σας και δουλέψτε το σε στεγνά μαλλιά, για να αλλάξετε την υφή, να διαμορφώσετε και να διαχωρίσετε, επιτυγχάνοντας στεγνό, ματ αποτέλεσμα.Μαλάξτε στις ρίζες για να προσθέσετε όγκο και για ένα πιο έντονο στυλ.Ιδανικό για κοντά προς μεσαίου μήκους μαλλιά...


Η Ωρα Της Γης: Σβύνουμε όλοι τα φώτα Σάββατο 29 Μαρτίου 2008, 8-9 το βράδυ!\nΟμάδα Η Ώρα της Γης\t, Πέμπτη, 20 Μάρτιος 2008\nΗ Ωρα Της Γης:\nΣβύνουμε όλοι τα φώτα\nΣάββατο 29 Μαρτίου 2008, 8-9 το βράδυ!\nΗ ανεξάρτητη ομάδα Η Ώρα της Γης στην Αίγινα σε συνεργασία με άλλους φορείς όπως ο Σύλλογος Γυναικών Αίγινας επιχειρεί φέτος να υποστηρίξει στη χώρα μας την παγκόσμια κινητοποίηση για την κλιματική αλλαγή. Επισκεφθείτε τον δικτυακό τόπο της πρωτοβουλίας (www.earthhourhellas.wordpress.com), ενημερωθείτε για το πρόβλημα της κλιματικής αλλαγής στον πλανήτη και συμμετέχετε και σεις ...απλά σβύνοντας τα φώτα για μια ώρα στις 29 Μαρτίου 2008 8-9 το βράδυ. Η αλλάγή στον φωτισμό του πλανήτη είναι ορατή από το διάστημα και καταγράφεται σε δορυφορικές εικόνες. Η ιδέα είναι να δείξουν στις κυβερνήσεις τους οι πολίτες σε όλο τον πλανήτη την προθυμία τους να συμβάλουν στην μείωση των εκπομπών αερίων καύσης που προκαλούν το φαινόμενο του θερμοκηπίου.\nΔες τι διαφορά μπορείς να κάνεις\nΣτις 31 Μαρτίου 2007, 2.2 εκατομμύρια άνθρωποι και 2100 επιχειρήσεις στο Σύδνεϊ έσβησαν τα φώτα τους για μία ώρα- την Ώρα της Γης. Αυτή η τεράστια συλλογική προσπάθεια μείωσε την κατανάλωση ενέργειας κατά 10,2%, μέγεθος ανάλογο της απομάκρυνσης από την κυκλοφορία 48.000 αυτοκινήτων για μία ώρα. (Δείτε ΕΔΩ τα αποτελέσματα του Earth Hour 2007 στα Αγγλικά).\nΔιαβάστε στο http://earthhourhellas.wordpress.com τα τελευταία νέα από την οργάνωση της Ώρας της Γης στην Αίγινα!\nΗ ανεξάρτητη ομάδα Η Ώρα της Γης σε συνεργασία με το Σύλλογο Γυναικών Αίγινας σας προσκαλούμε σε μία δεύτερη συνάντηση την Τετάρτη 19 Μαρτίου και ώρα 7μ.μ. στο χώρο του Συλλόγου Γυναικών Αίγινας επί της οδού Βασιλέως Γεωργίου, με θέμα τη συμμετοχή των φορέων της Αίγινας στην παγκόσμια πρωτοβουλία Η ΏΡΑ ΤΗΣ ΓΗΣ που θα γίνει στις 29 Μαρτίου 2008, ώρα 8-9 μ.μ. στο νησί μας.\nΗ Αίγινα είναι το μοναδικό μέρος στην Ελλάδα που θα συμμετάσχει επίσημα στην Ώρα της Γης!\nΗ βοήθεια σας στην διάδοση της πρωτοβουλίας είναι απαραίτητη για την επιτυχία της στην νησί μας!\nΣε περίπτωση διακοπής ρεύματος ελάτε με το κεράκι σας!\nΤηλ.: 22970 24337\nΤηλ.: 693 478 5499


Το παιχνίδι ως μέσο για την ανάπτυξη του λόγου - Logocare\nΤο παιχνίδι είναι τρόπος έκφρασης και επικοινωνίας. Μέσα από αυτό μοιραζόμαστε τα ενδιαφέροντα μας, δείχνουμε το πώς αισθανόμαστε και αναπτύσσουμε φιλίες. Το παιχνίδι ενισχύει το λόγο ενός παιδιού και γι’ αυτό είναι απαραίτητο να το εντάσσουμε στην καθημερινότητά μας με κάθε ευκαιρία. Για αυτό το λόγο μοιραζόμαστε μαζί σας παιχνίδια για να εμπλουτίσουμε το λεξιλόγιο και να αναπτύξουμε το λόγο του παιδιού διασκεδάζοντας όλοι μαζί.\nΗ έκθεση σε νέο λεξιλόγιο γίνεται ευχάριστα μέσω της ανάγνωσης παραμυθιού. Το παιδί συνδέει νέες λέξεις με εικόνες και αναπτύσσει τη φαντασία του μέσω μιας ιστορίας. Η συχνή ανάγνωση του ίδιου βιβλίου προσφέρει στο παιδί τη δυνατότητα να απομνημονεύσει τις λέξεις που ακούει και να τις χρησιμοποιήσει με σωστό νόημα στη δική του καθημερινότητα.\nΗ φάρμα με τα ζώα είναι ένα παιχνίδι που αγαπούν τα παιδιά. Μαθαίνουν τα ζώα, τις διαφορετικές αποικίες τους, ανακαλύπτουν τις ομοιότητες και τις διαφορές μεταξύ τους. Πιο σύνθετες έννοιες που μπορούν να συζητηθούν είναι η διαφορετικότητα και πιθανές καταστάσεις που μπορεί να βιώσει το καθένα.\nΔρόμοι και μέσα μεταφοράς\nΧρησιμοποιούμε αυτοκίνητα και άλλα μέσα μεταφοράς και δημιουργούμε δρόμους ή ράγες με τουβλάκια. Για τα πιο μικρά παιδιά συζητάμε τα χρώματα, τα μεγέθη και μαθαίνουμε παίζοντας. “Έχω το κόκκινο αυτοκίνητο”, “η βάρκα είναι στη θάλασσα” κ.αλ. Για μεγαλύτερα παιδιά μαθαίνουμε προσανατολισμό, τη σήμανση κ.αλ.\nΤα κουζινικά είναι ένα σπουδαίο παιχνίδι για την ανάπτυξη του λεξιλογίου. Το παιδί μαθαίνει τα φαγητά, φρούτα και λαχανικά, τα μαγειρικά σκεύη και τις ενέργειες που χρησιμοποιούμε. Για τα παιδιά μεγαλύτερης ηλικίας εξασκούμε τη μνήμη προσπαθώντας να θυμηθούμε τα υλικά που βάλαμε ή τα βήματα που κάναμε για να φτιάξουμε ένα φαγητό.\nΤα τουβλάκια προσφέρουν στο παιδί πολλαπλές ευκαιρίες για ανάπτυξη του λόγου από μικρή ηλικία έως και τις μεγαλύτερες. Παίζουμε μαζί με το παιδί, φτιάχνουμε πόλεις και προσθέτουμε λεπτομέρειες και πολυπλοκότητα στο σενάριο ανάλογα με την ηλικία και τα ενδιαφέροντα του παιδιού.\nΈνα οποιοδήποτε σπίτι, αυτοσχέδιο ή μη, εξυπηρετεί στην ανάπτυξη του λεξιλογίου σε μικρά και μεγάλα παιδιά. Συζητάμε για τα δωμάτια, τα έπιπλα και τη χρήση των αντικειμένων. Δημιουργούμε ιστορίες και διαλόγους με τις φιγούρες της οικογένειας συζητώντας στιγμές της καθημερινότητας που αγαπάμε ή μας έφεραν σε δύσκολη θέση.\nΧρησιμοποιούμε τις μπάλες ως αντικείμενο για να ξεκινήσουμε το παιχνίδι και τη συνδιαλλαγή με τους φίλους μας. Περιγράφουμε τις μπάλες που έχουμε, τις τοποθετούμε σε διάφορα σημεία, παίζουμε παιχνίδια όπως μπάσκετ και ποδόσφαιρο. Συζητάμε τους κανόνες ενός παιχνιδιού, εξηγούμε στους φίλους μας τις σκέψεις μας και αναπτύσσουμε το λεξιλόγιό μας.


112 χρόνια Παναθηναϊκός Αθλητικός Όμιλος (video) - Leoforos.gr\n112 χρόνια Παναθηναϊκός Αθλητικός Όμιλος (video)\nΟ Παναθηναϊκός Αθλητικός Όμιλος συμπληρώνει 112 χρόνια ζωής και το Leoforos.gr δεν θα μπορούσε παρά να τιμήσει τον Σύλλογο Μεγάλο!\nΉταν 3 Φεβρουαρίου 1908 όταν ο Γεώργιος Καλαφάτης, προερχόμενος από τον Πανελλήνιο, μαζί με άλλους συναθλητές του ίδρυε τον μεγαλύτερο αθλητικό σύλλογο της χώρας. Έναν Σύλλογο που ξεπέρασε τα στενά όρια της Ελλάδας αλλά και τα όρια του αθλητισμού καθώς έγινε ένας από τους παράγοντες της κοινωνικής ζωής της σύγχρονης ιστορίας της χώρας. Ο Παναθηναϊκός Αθλητικός Όμιλος, ιδρύθηκε λοιπόν και εδώ και 112 χρόνια συνεχίζει να γράφει «χρυσές σελίδες» στην ιστορία του.\nΟ Παναθηναϊκός έχει δημιουργήσει ένα ολόκληρο κοινωνικό σύνολο που περιστρέφεται γύρω του και θα συνεχίσει επ’ άπειρον να γράφει χρυσές σελίδες δόξας στην ιστορία της αθλητικής και κοινωνικής ζωής του τόπου.\n1584 και συνεχίζει\nΑπό το 1908 μέχρι σήμερα, ο Παναθηναϊκός Αθλητικός Όμιλος έχει καταφέρει να είναι η ομάδα με τους περισσότερους τίτλους στην Ελλάδα… και όχι μόνο. Ο Σύλλογος έχει καταφέρει να πάρει πάνω από 2000 επίσημους κι ανεπίσημους τίτλους σε ομαδικό και ατομικό επίπεδο, με αποκορύφωμα βέβαια τα 6 ευρωπαϊκά του μπάσκετ, της πιο επιτυχημένης ομάδας όλων των εποχών στην Ελλάδα. Οι «πράσινοι» έχουν βέβαια να υπερηφανεύονται και για τα άλλα τμήματά τους. Το ποδόσφαιρο που είναι η μοναδική ομάδα έχει αγωνιστεί σε τελικό Κυπέλλου Πρωταθλητριών κι έχει φτάσει σε αμέτρητες ευρωπαϊκές διακρίσεις, το βόλεϊ, τον στίβο, την πυγμαχία, το πινγκ-πονγκ και τόσα άλλα αθλήματα που θα αδικήσουμε σίγουρα κάποιο αν αρχίσουμε να κάνουμε καταγραφή του καθενός ξεχωριστά…\nΟ Παναθηναϊκός Αθλητικός Όμιλος έφτασε στα 112 χρόνια ζωής και… τώρα αρχίζει!


ΠΡΟΣ ΤΗΝ ΤΕΛΙΚΗ ΚΑΤΑΡΡΕΥΣΗ - new Deal\nΠΡΟΣ ΤΗΝ ΤΕΛΙΚΗ ΚΑΤΑΡΡΕΥΣΗ\nΣτα σοβαρά τώρα. Δεν χρειάζονται δημοσκοπήσεις ο καθένας μπορεί να διαπιστώσει στο περιβάλλον του, τον ανοδικό ρυθμό των «κοψοχέρηδων»… Αντίθετα, αυτοί που δεν δείχνουν να αντιλαμβάνονται ότι βρίσκονται σε φάση αποδόμησης είναι τα μέλη της κυβέρνησης και τα στελέχη των ΣΥΡΙΖΑΝΕΛ! Εύκολα επίσης διαπιστώνεις ότι οι «κοψοχέρηδες» του ΣΥΡΙΖΑ, όπως παλαιότερα και αρκετοί από τους «κοψοχέρηδες» της Ν.Δ. και του ΠΑΣΟΚ, γεμίζουν τις δεξαμενές της αποχής και του «κανένα», αυξάνοντας το άθροισμα όσων νοιώθουν αηδιασμένοι από την κατάσταση της χώρας και του πολιτικού της προσωπικού. Είναι εκείνο το «σιωπηλό» 45%» που έγραφα τις προάλλες, που κανείς δεν ξέρει που θα φθάσει και πως θα αντιδράσει μετά το σοκ που θα υποστεί η χώρα τους επόμενους μήνες. Κανείς δεν είναι σε θέση να προβλέψει ποια κυβέρνηση θα έχουμε το Πάσχα (που είναι και Πρωτομαγιά…) και ποιες συνθήκες θα επικρατούν στη χώρα σε σχέση με την οικονομία, το προσφυγικό κ.λπ. Το μόνο σίγουρο είναι ότι αν φύγει -και όπως φύγει- η κυβέρνηση της «πρώτης φοράς αριστερά, με ολίγη ψεκασμένους», η χώρα θα έχει υποστεί την μεγαλύτερη καταστροφή μετά τον Β’ Παγκόσμιο πόλεμο και θα χρειάζεται βοήθεια από το εξωτερικό για να αντιμετωπίσει την ανθρωπιστική κρίση, η οποία δεν θα αφορά μόνο τους εγκλωβισμένους πρόσφυγες και μετανάστες…\nΗ χώρα έχει περάσει το σημείο αναστροφής και αποφυγής της τελικής κατάρρευσης. Ακόμα και αν αύριο ανακοινώσουν ότι έκλεισε η διαπραγμάτευση με τους θεσμούς, το κλίμα στην οικονομία δύσκολα μπορεί να αντιστρέψει την καθοδική του πορεία.\nΚάθε ημέρα που ξημερώνει συμβαίνουν σημεία και τέρατα, που περνούν στα «ψιλά» και δεν προλαβαίνει ούτε να σκεφτεί πόσο μάλλον να συνειδητοποιήσει ο πολίτης. Όλα αυτά διαμορφώνουν την εικόνα μιας χώρας που δεν έχει σχέση με την απλή λογική, την στοιχειώδη λειτουργία μιας κοινωνίας και ενός κράτους δικαίου…


Επιτροπή υπό τον Γκόλνταμερ για το Μάτι: Με στόχο να βγει λάδι η κυβέρνηση :: Επικαιρότητα :: Κόντρα\nΕπιτροπή υπό τον Γκόλνταμερ για το Μάτι: Με στόχο να βγει λάδι η κυβέρνηση\nΟι πιο δύσκολες στιγμές του Τσίπρα στη Θεσσαλονίκη ήταν όταν προς το τέλος της συνέντευξης Τύπου άρχισαν να τον ρωτούν για την τραγωδία στο Μάτι και ιδιαίτερα για εκείνη την περιβόητη σύσκεψη στο Συντονιστικό Κέντρο, που μεταδιδόταν ζωντανά, εν είδει τηλεοπτικού σόου, την ίδια στιγμή που οι υπηρεσίες ήξεραν ότι στο Μάτι υπάρχουν νεκροί και ότι ο απολογισμός θα είναι σίγουρα μεγάλος. Δεν είναι τυχαίο ότι δόθηκε πολύ αργά ο λόγος σε εκπροσώπους Μέσων (π.χ. «Τα Νέα»), που το κυβερνητικό επιτελείο ήξερε ότι θα ήγειραν αυτό το ζήτημα.\n«Το βράδυ εκείνο, που συμμετείχατε στη σύσκεψη στο Συντονιστικό Κέντρο, είχατε πλήρη εικόνα αν υπάρχουν νεκροί; Και αν όχι πότε το πληροφορηθήκατε;» ρώτησε ο απεσταλμένος των «Νέων» και ο Τσίπρας δεν απάντησε. Αντίθετα, έβγαλε έναν φιλιππικό ενάντια στην «έντονη κριτική», που ξεπέρασε τα όρια και πήρε «το χαρακτήρα μιας στρατευμένης προπαγάνδας που αποκτά και τοξικά χαρακτηριστικά», η οποία -όπως είπε- «είναι επωφελής για αυτόν που τη δέχεται και δεν του κάνει ζημιά». Η ψυχούλα του το ξέρει, βέβαια, αν του κάνει ζημιά ή όχι. Και το γεγονός ότι δεν απάντησε συγκεκριμένα στο ερώτημα ήρθε να πείσει ότι το συγκεκριμένο ζήτημα τον πονάει πολύ, γιατί αποκαλύπτει την κοινωνική αναλγησία και την εξουσιομανία του ίδιου του Τσίπρα, όπως και τον γκεμπελισμό που διέπει την κυβερνητική προπαγάνδα. Πονάει δε περισσότερο αυτή η αποκάλυψη όταν έρχεται από έντυπα και δημοσιογράφους του παλιού Συγκροτήματος Λαμπράκη, μετά Ψυχάρη και νυν Μαρινάκη.\nΤο επιχείρημα που άρθρωσε ο Τσίπρας (προφανώς το είχε προετοιμάσει, γιατί περίμενε αυτή την ερώτηση) θα ήταν για γέλια, αν δεν αφορούσε γεγονότα στα οποία χάθηκαν εκατό άνθρωποι. «Θα έπρεπε να ήμασταν πολύ ανόητοι, αν εκείνο το βράδυ, της μεγάλης τραγωδίας, το μέλημα μας ήταν να κρύψουμε τους νεκρούς. Πώς να τους κρύψεις του νεκρούς; Αν είναι ποτέ δυνατόν! Και μάλιστα στο βαθμό που βρεθήκαμε μπροστά σε μια τόσο μεγάλη τραγωδία. Ασκήθηκε λοιπόν η κριτική σε εμένα προσωπικά και στη κυβέρνηση, ότι εκείνο το βράδυ είχαμε ως μέλημα να κρύψουμε τους νεκρούς. Οι νεκροί ούτε «κρύβονται», αλλά ούτε και «εικάζονται». Και βεβαίως αυτή η επιχειρηματολογία αυτής της κριτικής διαψεύδεται από την ίδια την εξέλιξη των πραγμάτων, καθώς λίγες ώρες, λίγα λεπτά, δύο ώρες αργότερα από την εν λόγω σύσκεψη, που τόσο πολύ επικρίθηκε, ο ίδιος ο Κυβερνητικός Εκπρόσωπος, ο ίδιος, για πρώτη φορά συμβαίνει αυτό, ανέλαβε την ευθύνη, με δική μου εντολή, να βγει σε εθνικό δίκτυο και να ανακοινώσει τον πλήρη αριθμό των νεκρών που είχαμε μέχρι εκείνη τη στιγμή πλήρως επιβεβαιωμένους. Και το λέω αυτό, διότι συνήθως οι κυβερνητικοί εκπρόσωποι και οι κυβερνήσεις στα δύσκολα μαντάτα κρύβονται και βάζουν κάποιους υπηρεσιακούς να κάνουν τη δύσκολη δουλειά. Τι νόημα, λοιπόν, έχει αυτή η διαρκής και επαναλαμβανόμενη κατηγορία, που δεν μπορεί να βασιστεί με επιχειρήματα και που, εν πάση περιπτώσει, διαψεύδεται από την ίδια την πορεία των πραγμάτων;».\nΗ απάντηση είναι πολύ απλή. Ηξεραν ότι υπάρχουν νεκροί, αλλά ενδεχομένως δεν ήξεραν την έκταση της τραγωδίας. Οι υπηρεσιακοί παράγοντες (μπατσαρίας και Πυροσβεστικής), αυτοί που είχαν οδηγήσει τόσο κόσμο στην πύρινη παγίδα, κοιμούνταν τον ύπνο του δικαίου (άλλωστε, αυτοί και αφότου έγινε γνωστή η έκταση της καταστροφής, εύρισκαν ότι δεν είχαν κάνει κανένα λάθος!) και δεν ήταν σε θέση να δώσουν πλήρη ενημέρωση. Ηξεραν για τους πρώτους νεκρούς και σίγουρα ενημέρωσαν. Δυο-τρεις νεκρούς, όμως, θα μπορούσε να τους «σηκώσει» η κυβέρνηση. Γι' αυτό και ο μηχανισμός προπαγάνδας λειτούργησε με τον συνήθη τρόπο. Αποφάσισε να δείξει την εικόνα του υπεύθυνου πρωθυπουργού, που παράτησε στη μέση την επίσκεψή του στο Μόσταρ και γύρισε επειγόντως στην Αθήνα για να πάρει στα στιβαρά του χέρια τον έλεγχο της κατάστασης. Κι εκεί… την πάτησαν. Δεν μπορούσαν να φανταστούν αυτό που θα ακολουθούσε.\nΑς μας πει ο Τσίπρας: για-τί έπρεπε μια υποτιθέμενη σύσκεψη στελεχών της κυβέρνησης με ανώτατους υπηρεσιακούς παράγοντες να μεταδοθεί απευθείας; Ποια σκοπιμότητα εξυπηρετούσε η απευθείας τηλεοπτική μετάδοση, εκτός από το να δείξει ότι ο πρωθυπουργός γύρισε και συντονίζει το έργο κατάσβεσης και διάσωσης (για να σβηστούν από τη μνήμη οι εικόνες από τη Μάνδρα, όπου δεν είχε πατήσει το πόδι του); Την αποτυχία τους στην προπαγανδιστική διαχείριση της κατάστασης ας μην προσπαθούν τώρα να την κάνουν επιχείρημα… αθωότητας.\nΑλλωστε, και μετά το επικοινωνιακό τους Βατερλό, που ήταν το μόνο που τους ένοιαξε, γιατί αποκάλυψε τον κυνισμό, τον αμοραλισμό και την υποκρισία τους, το ενδιαφέρον των συριζαίων εστιάστηκε αποκλειστικά στο πώς θα βγάλουν τον εαυτό τους λάδι. Πώς θα πετάξουν από πάνω τους κάθε ευθύνη. Ετσι, φτάσαμε στο πρωτοφανές φαινόμενο να διορίζει ο ίδιος ο πρωθυπουργός «ανεξάρτητη επιτροπή» που θα βγάλει πόρισμα για τα αίτια της καταστροφής! Παρακάμπτοντας τα θεσμικά όργανα του ελληνικού κράτους (διοικητικά και δικαστικά) και υπαγορεύοντάς τους τη «γραμμή».\nΗταν γνωστό από παλιότερα, όμως το ανακοίνωσε ο Τσίπρας στη Θεσσαλονίκη, στην προσπάθειά του να αρθρώσει κάποια αμυντική επιχειρηματολογία: «Γνωρίζετε πάρα πολύ καλά, ότι διεξάγεται ήδη έρευνα από αυτούς που είναι αρμόδιοι να διεξάγουν έρευνα, που είναι η ελληνική δικαιοσύνη. Η εισαγγελία διεξάγει έρευνα εξονυχιστική. Ερευνά όλα τα δεδομένα και βεβαίως είμαστε απόλυτα βέβαιοι ότι θα καταλήξει σε συμπεράσματα σε σχέση με τα αίτια αυτής της καταστροφής. Οπως, επίσης, γνωρίζετε, έσπευσα να καλέσω έναν εμπειρογνώμονα από το εξωτερικό, έναν διακεκριμένο εμπειρογνώμονα, τον κ. Γκόλνταμερ, ο οποίος και αυτός θα φτιάξει με την επιστημονική του ομάδα πόρισμα για τα αίτια, τις υποκείμενες αιτίες της καταστροφής αυτής. Επομένως, σε σχέση με το ερώτημά σας, θα σας απαντούσα λέγοντας πως συνιστώ στην αξιωματική αντιπολίτευση να σταματήσει να παίζει το παιχνίδι της τυμβωρυχίας και της δημιουργίας πολιτικής υπεραξίας πάνω σε μια εθνική τραγωδία».\nΑφού διεξάγεται δικαστική έρευνα, ενώ έρευνα θα μπορούσε να διεξαγάγει και μια Εξεταστική Επιτροπή της Βουλής, προς τι η Επιτροπή Γκόλνταμερ; Μα για να βγάλει πόρισμα ότι δε φταίει η κυβέρνηση. Πόρισμα το οποίο ο Γκόλνταμερ είχε ήδη βγάλει πριν καλά-καλά πατήσει το πόδι του στην Αθήνα.\nΣτις 4 Αυγούστου, περίοδο που ακόμα συλλέγονταν απανθρακωμένα σώματα στο Μάτι και στον Νέο Βουτζά, το κρατικό ΑΠΕ-ΜΠΕ «εντόπισε» (αυτό το ρήμα χρησιμοποίησαν τα κυβερνητικά παπαγαλάκια) τον Γιόχαν Γκέοργκ Γκόλνταμερ, καθηγητή “Οικολογίας των Πυρκαγιών“ στο φημισμένο Ινστιτούτο Μαξ Πλανκ του Πανεπιστημίου του Φράιμπουργκ, μοναδικό στην Ευρώπη καθηγητή στον τομέα αυτό και επικεφαλής του “Παγκόσμιου Κέντρου Παρακολούθησης Πυρκαγιών“(Global Fire Monitoring Center - GFMC) του ΟΗΕ». Μιλάμε για πραγματικά λαγωνικά!\nΓια όσους θα βαριούνταν να διαβάσουν ολόκληρη τη συνέντευξη Γκόλνταμερ, τα παπαγαλάκια φρόντισαν να δώσουν την κεντρική ιδέα με το εισαγωγικό τους σημείωμα: «Η βασική αιτία της φονικής και καταστροφικής πυρκαγιάς στο Μάτι ήταν “η αλλοίωση του φυσικού τοπίου και η αλλαγή χρήσης γης“, επισημαίνει στη συνέντευξή του στο ΑΠΕ-ΜΠΕ ο Γιόχαν Γκέοργκ Γκόλνταμερ, προσθέτοντας ότι η αλλαγή συνηθειών έχει οδηγήσει στην εγκατάλειψη της υπαίθρου. Και καταθέτει την πρόταση, “να εκπονηθεί ένα εθνικό, «ολιστικό σχέδιο» για την πρόληψη και αντιμετώπιση τέτοιων καταστροφών όπως στο Μάτι“».\nΟποία σύμπτωσις, τα ίδια έλεγε (χωρίς την επιστημονική φινέτσα ενός διάσημου καθηγητή) ο Καμμένος σ' εκείνη την προκλητική επίσκεψή του στο Μάτι και στη δήλωση στο BBC που έκανε στο τέλος: εσείς φταίτε που καήκατε, γιατί κλείσατε τα μονοπάτια. Και καλά, ο Καμμένος είναι γνωστός, κοτζάμ καθηγητής όμως πώς βγάζει διάγνωση από μακριά; Και πώς αυτός, ο ειδικός, αναφέρεται στη βασική αιτία της φονικής πυρκαγιάς και μιλά γενικά και αόριστα για αλλοίωση του φυσικού τοπίου και αλλαγή στη χρήση γης, αποφεύγοντας να πει κουβέντα για τη χρόνια εγκατάλειψη των δασών, για τις διάσπαρτες χωματερές και τους εντελώς ασυντήρητους πυλώνες της ΔΕΗ, για την αλλαγή του δόγματος πυρόσβεσης και για την πλήρη ανεπάρκεια και ανικανότητα του πυροσβεστικού μηχανισμού;\nΕίχε και συνέχεια το δημοσίευμα όμως: «Στο ερώτημα εάν ήταν δυνατή η κατάσβεση δύο ταυτόχρονα εξελισσόμενων πυρκαγιών στη δυτική και ανατολική Αττική απαντά: “Oχι, διότι στο Μάτι η πυρκαγιά εξελίχτηκε εντός λίγων λεπτών“, με την πρόσθετη επισήμανση ότι ακόμη και οι αμερικανοί πυροσβέστες αδυνατούν να αντιμετωπίσουν πυρκαγιές, με ανέμους 120 χιλιομέτρων την ώρα. Υπογραμμίζει, τέλος, το ρόλο που έπαιξαν η άναρχη δόμηση και οι στενοί, αδιέξοδοι δρόμοι ενώ στο ερώτημα του Πρακτορείου για εάν ήταν δυνατή η εκκένωση στο Μάτι ο καθηγητής Γκόλνταμερ απαντά, επικαλούμενος τη διεθνή εμπειρία και πάλι: “Οχι, σε αυτές τις συνθήκες το τυχόν σχέδιο εκκένωσης δεν θα μπορούσε να έχει λειτουργήσει“, με δεδομένο ότι “η φωτιά επεκτάθηκε πάρα πολύ γρήγορα και με μεγάλη δριμύτητα“».\nΜιλάμε για απροκάλυπτη προπαγάνδα από τον κυβερνητικό μηχανισμό, με την επιστράτευση ενός «ενσωματωμένου» καθηγητή, ο οποίος από το Φράιμπουργκ είχε ήδη βγάλει πόρισμα. Θα παραθέσουμε μια ερωταπόκριση για να καταλάβετε περί τίνος πρόκειται:\nΑπ.: Οχι, δεν ήταν αποτρέψιμη υπό τις δεδομένες συνθήκες, στη δημιουργία των οποίων συνέβαλε ολόκληρη η κοινωνία. Αυτό είναι το καθοριστικό. Πρέπει να διαπιστώνονται συλλογικά οι αιτίες και να αντιμετωπίζονται συλλογικά.\nΟλοι μαζί τα φάγαμε, έλεγε ο Πάγκαλος, όλοι μαζί (μέσα και οι απανθρακωμένοι) τα κάψαμε απαντά ο Γκόλνταμερ!\nΕνα εικοσαήμερο μετά τη συνέντευξή του στον κυβερνητικό μηχανισμό προπαγάνδας, ο Γκόλνταμερ διάβαινε την πύλη του μεγάρου Μαξίμου για να συναντηθεί με τον Τσίπρα. Η συζήτηση κράτησε μιάμιση ώρα και στο τέλος της, με μια λιτή ανακοίνωση, το Μαξίμου ενημέρωσε ότι «συμφωνήθηκε η συγκρότηση της επιτροπής για διερεύνηση των υποκείμενων αιτιών της τραγωδίας στο Μάτι, αλλά και για την εκπόνηση έκθεσης για τα αναγκαία μέτρα πολιτικής για την ενίσχυση της προστασίας από φυσικές καταστροφές», με την απαραίτητη προσθήκη ότι «ο πρωθυπουργός δεσμεύτηκε ότι η επιτροπή θα έχει όλη την απαραίτητη στήριξη στο έργο της».\nΕκανε και δηλώσεις στην κάμερα ο Τσίπρας, παρόμοιου περιεχομένου, ενώ ο Γκόλνταμερ έδειχνε λίγο αμήχανος στο ρόλο της γλάστρας. Προφανώς δεν έχει συνηθίσει να γίνεται δεκτός από πρωθυπουργούς. Ο γκεμπελίστικος μηχανισμός, πάντως, φρόντισε να φτιάξει και να διανείμει βιντεάκι διάρκειας πέντε λεπτών!\nΣτις 7 Σεπτέμβρη ο Τσίπρας υπέγραψε τη σχετική απόφαση, η οποία δημοσιεύτηκε στις 10 Σεπτέμβρη στο ΦΕΚ (3937 Β). Συστάθηκε λοιπόν «Ανεξάρτητη Επιτροπή για τη διερεύνηση των αιτιών των πυρκαγιών», έργο της οποίας είναι «η διερεύνηση των υποκείμενων αιτιών των καταστροφικών πυρκαγιών της 23ης και 24ης Ιουλίου 2018 στην Αττική και η σύνταξη έκθεσης για τις απαραίτητες μεταρρυθμίσεις και τις πολιτικές που πρέπει να υιοθετήσει η Ελλάδα για την αποφυγή αντίστοιχων φαινομένων στο μέλλον».\nΑπό ποιους αποτελείται η Επιτροπή; Από αυτούς που είχε προτείνει ο Γκόλνταμερ ήδη από τις 4 Αυγούστου! Στη στημένη συνέντευξή του στο ΑΠΕ είχε πει ότι η Ελλάδα «διαθέτει επαρκή αριθμό εξαιρετικών επιστημόνων» και είχε ονοματίσει τους Γ. Ξανθόπουλο, Γ. Ευτυχίδη, Ι. Μητσόπουλο, Γ. Μαλλίνη. Οι τέσσερις αυτοί κύριοι διορίστηκαν -μαζί με τον Γκόλνταμερ μέλη της Επιτροπής, με την προσθήκη ενός ακόμα μέλους, του Α. Δημητρακόπουλου (ίσως να είχε ξεχάσει να τον αναφέρει ο Γκόλνταμερ ή μπορεί και να προστέθηκε από τους συριζαίους - αυτό δεν έχει καμιά σημασία). Φυσικά, οι αρμόδιοι υπηρεσιακοί παράγοντες της δασικής υπηρεσίας αποκλείστηκαν.\nΔε χρειάζεται να προσθέσουμε κάτι περισσότερο. Με τη συνέντευξή του στο ΑΠΕ-ΜΠΕ στις 4 Αυγούστου, ο Γκόλνταμερ είχε απαλλάξει από κάθε ευθύνη την κυβέρνηση και τον κρατικό μηχανισμό. Μας είπε από τότε το πόρισμα.


AμεA - Άτομα με Αναπηρία - Δικαιώματα και Παροχές: Ένας εναντίον πέντε με απρόσμενη κατάληξη\nΜία επική μάχη - Δείτε φωτογραφίες.\nΜε πέντε λέαινες να πηδούν στην πλάτη του, να του επιτίθενται και να τον δαγκώνουν, κανείς δεν θα εκπλησσόταν αν ο γέρικος αυτός βούβαλος παραδινόταν τελικά και αποτελούσε το λουκούλλειο γεύμα τους.\nΜπροστά στα μάτια και στον φωτογραφικό φακό του 30χρονου Byron Serrao, οδηγού στο Londolizi Game Reserve στη Νότια Αφρική, ο γέρικος βούβαλος απέδειξε πως ο παλιός είναι αλλιώς.\nΠαρά τον αιφνιδιασμό από τις πέντε λέαινες και το γεγονός πως είχε μείνει απροστάτευτος μακριά από την ασφάλεια του κοπαδιού του, ο βούβαλος βρέθηκε κοντά στο τέλος τη στιγμή που τα πόδια του λύγισαν και φάνηκε να χάνει τη μάχη.\nΚατάφερε όμως να τινάξει τις λέαινες από την πλάτη του και να τρέξει σε κοντινό ποταμό δραπετεύοντας από τη θανάσιμη παγίδα και σώζοντας τη ζωή του.\n«Ήταν περίπου εννέα το πρωί, ένα ευχάριστο δροσερό πρωινό. Τα λιοντάρια κατάφεραν να απομονώσουν τον γέρικο βούβαλο από το τεράστιο κοπάδι του», περιγράφει στη Daily Mail. «Δεν είχα ξαναδεί κάτι τέτοιο. Κάποιοι νομίζουν πως τα λιοντάρια κυνηγούν μόνο τη νύχτα αλλά αυτές οι εικόνες αποδεικνύουν πως κυνηγούν οποιαδήποτε στιγμή, ειδικά αν πεινούν», προσθέτει.\nΕν τέλει τα λιοντάρια έμειναν με τα στομάχια άδεια και ο βούβαλος επανενώθηκε με το κοπάδι του έχοντας μόνο μερικές γρατσουνιές…


Οι φιλίες που γέννησε ο πόλεμος\nΠΟΛΙΤΗΣ NEWS, 02/08/2017 (τελευταία ενημέρωση 15:08)\nΧιλιάδες σάκοι γεμάτοι με τρόφιμα, είδη ρουχισμού και άλλα είδη πρώτης ανάγκης, όπως φάρμακα και κλινοσκεπάσματα, κατέφθασαν στην Κύπρο και από την Ελλάδα τις πρώτες μέρες μετά την εισβολή. Ο εξασθενημένος από τη δικτατορία ελληνικός λαός δεν δίστασε να ανοίξει την αγκαλιά του στους Κύπριους αδελφούς, αποστέλνοντας τόνους ανθρωπιστικής βοήθειας για τους πρόσφυγες του νησιού μας που τόσο την είχαν ανάγκη.\nΚάποιοι, με την κρυφή ελπίδα ότι θα μπορέσουν να ανοίξουν διαύλους επικοινωνίας με οικογένειες προσφύγων, ώστε να συνεχίσει η παροχή βοήθειας και η συμπαράσταση σε πιο προσωπικό επίπεδο πλέον, έβαζαν διακριτικά ένα χαρτάκι με το όνομα και τη διεύθυνσή τους στον μεταχειρισμένο ιματισμό που έστελναν. Μια πρακτική που είχε ως αποτέλεσμα να δημιουργηθούν δεσμοί φιλίας που κρατάνε μέχρι σήμερα, 43 χρόνια μετά και μεταφέρονται από γενιά σε γενιά. Ιστορίες εγκάρδιας, αληθινής κι αδελφικής φιλίας που ξεκίνησαν μέσα στον πόλεμο και προκαλούν ρίγη συγκίνησης…\nΤο σημείωμα της Ασημούλας\nΗ νεαρή τότε Πόπη Πολυβίου, 18 χρονών, έφυγε πρόσφυγας από την Πεντάγυια, μαζί με τους γονείς της, τις μέρες της δεύτερης εισβολής. Πρώτος σταθμός το χωριό Γαλάτα στη Σολιά. Συνολικά καμιά 30αριά νομάτοι εγκαταστάθηκαν στο σπίτι μιας μακρινής θείας. Η διανομή της ανθρωπιστικής βοήθειας που κατέφθανε στη Γαλάτα, για τους πρόσφυγες που βρήκαν καταφύγιο στο ορεινό χωριό του Τροόδους, γινόταν από την πλατεία του χωριού. «Ντρεπόμασταν να πάμε να πάρουμε βοήθεια, αυτή είναι η αλήθεια», εξομολογείται στον «Π» η Πόπη.\nΑπόλυτα ανθρώπινη αντίδραση, εάν αναλογιστεί κανείς πώς ζούσαν στον τόπο μας οι άνθρωποι. Είχαν μια στέγη, είχαν το περιβόλι τους, τις δουλειές τους. Περήφανοι άνθρωποι που μες σε μια μέρα δεν τους έμεινε παρά μια αλλαξιά ρούχα, αυτά με τα οποία εγκατέλειψαν άρον-άρον τα σπίτια τους… Όμως δεν μπορούσαν να κάνουν κι αλλιώς. Ήταν θέμα επιβίωσης.\nΠάνω, λοιπόν, σε μια κουβέρτα που έφτασε στα χέρια της Πόπης έμελλε να ήταν καρφιτσωμένο το χαρτάκι με το όνομα και τη διεύθυνση μιας γυναίκας: Της Ασημούλας Φουνταλή από το χωριό Καινούργιο Φθιώτιδας. «Όταν το βρήκα αναρωτιόμουν: Να γράψω μια επιστολή να την ευχαριστήσω; Έτσι κι έκανα. Μου απάντησε σε λίγες μέρες κι έτσι ξεκίνησε η αλληλογραφία μας. Μια σχέση που κρατάει τέσσερις δεκαετίες»…\nΠρώτη επίσκεψη το 1977\nΤο 1977, όταν η Πόπη άρχισε πλέον να εργάζεται, αποφάσισε να πάει στην Ελλάδα για να γνωρίσει αυτούς τους υπέροχος ανθρώπους που συνέχιζαν να στέλνουν ό,τι μπορούσαν. «Πέρασα μαζί τους μια ολόκληρη βδομάδα. Φιλόξενοι πολύ και δοτικοί. Η Ασημούλα προσεύχονταν για μας… Είχε την έγνοια μας. Μετά από αυτή την επίσκεψη η φιλία μας έγινε ακόμα πιο δυνατή. Γράφαμε αλλά μιλούσαμε και στο τηλέφωνο, ενώ μερικά χρόνια αργότερα πήγα να τους βρω για δεύτερη φορά, αρραβωνιασμένη πια. Οι δεσμοί έσφιξαν ακόμη περισσότερο. Όταν έφυγε από τη ζωή η Ασημούλα, η οποία το 1974 ήταν συνταξιούχος, η φιλία συνεχίστηκε με την κόρη της, τη Φούλη και πλέον συνεχίζεται και μεταξύ των δικών μας παιδιών. Τη Φούλη τη νιώθω σαν αδελφή μου και τα αισθήματα είναι αμοιβαία».\nΗ καλοσύνη της Ασημούλας και της οικογένειάς της προς την οικογένεια της Πόπης έγινε κατορθωτό να ανταποδοθεί έστω και κατ’ ελάχιστον πριν από μερικά χρόνια. «Όταν ξεκίνησε η κρίση στην Ελλάδα μετανάστευσε στην Κύπρο μια οικογένεια φίλων της Φούλης. Ήρθαν εδώ για να δουλέψουν οι άνθρωποι. Δεν γνώριζαν κανένα στο νησί. Δεν είχαν σημείο αναφοράς. Τους έδωσαν τα στοιχεία μας, ήρθαν και μας είδαν και ο κύκλος της φιλίας άνοιξε ακόμη περισσότερο».\nΗ θεία η Κατίνα από την Αθήνα\nΤην ιστορία αυτή μου τη διηγήθηκε η μάνα μου. Είναι κατά κάποιον τρόπο και δικό μου προσωπικό βίωμα, γιατί πάντα θυμάμαι τη θεία την Κατίνα από την Αθήνα κι ας ήμουν μόλις πέντε χρονών όταν τη γνώρισα. Είμαστε κι εμείς πρόσφυγες. Οι γονείς μου φεύγοντας από το χωριό Μουτουλλά της Μαραθάσας αρχές του ’70 έστησαν το σπιτικό τους στην Αμμόχωστο.\nΠαντρεύτηκαν, πήραν τα προικιά τους κι έφυγαν. Με ένα δάνειο από τη συνεργατική του χωριού, το οποίο δεν θεωρήθηκε προπολεμικό και δεν διαγράφηκε -το ξεχρέωσαν μετά την εισβολή- είχαν αγοράσει ένα οικόπεδο στον Άη Σέρκη και σκόπευαν να κτίσουν εκεί και να εγκατασταθούν μια και καλή. Το πραξικόπημα και η εισβολή βρήκε τη μάνα μου στον Μουτουλλά για θερινές διακοπές στο πατρικό της. Εκεί τελικά βρήκαν καταφύγιο και πολλοί άλλοι συγγενείς μας, κι όχι μόνο, πρόσφυγες εξ Αμμοχώστου. «Ο κόσμος ήρθε στα βουνά, πιστεύοντας πως εκεί θα έβρισκε προστασία. Και βρήκε. Είτε φιλοξενήθηκαν είτε βρήκαν σπίτια άδεια και μπήκαν».\nΑπό τη λεγόμενη εταιρεία, σε ένα δωμάτιο πάνω από τους ψυκτικούς θαλάμους του Μουτουλλά γινόταν η διανομή της ανθρωπιστικής βοήθειας. «Εγώ δεν πήγαινα να πάρω βοήθεια. Ό,τι κι αν έχασα, είχα το πατρικό μου, είχα την ασφάλεια του σπιτιού μου. Είχα μια βάση να ξεκινήσω ξανά. Αλλά κάποια στιγμή ένας από τους συγγενείς που έμενε στο σπίτι μας, ο συμπέθερος ο Λαζαρής από την Αμμόχωστο έφερε για μένα ένα μεταχειρισμένο σακάκι από τη μέριμνα. Μέσα στην τσέπη βρισκόταν ένα χαρτάκι με μια διεύθυνση και το όνομα της κ. Κατίνας.\n«Της έγραψα για να την ευχαριστήσω και της είπα πως εμείς δεν μένουμε σε τσαντίρια. Είμαστε από τους τυχερούς. Γι’ αυτό δεν χρειαζόταν να στέλνει σε εμάς προσωπικά βοήθεια. Έτσι ξεκίνησε μια φιλία μέσω αλληλογραφίας με την Κατίνα, που ήθελε να τη λέμε θεία Κατίνα, τόσο δικός μας άνθρωπος ένιωθε και που συνεχίστηκε για χρόνια. Λίγα χρόνια μετά ήρθε στην Κύπρο κι έμεινε στο σπίτι μας για δυο βδομάδες. Και τα μεσημέρια όταν τρώγαμε, εάν έμενε λίγη σαλάτα και την πετούσαμε, μας έλεγε: ’εσείς βρε δεν είστε πρόσφυγες! Προσφυγιά έζησα εγώ το ’40. Πώς μπορείτε να πετάτε έστω λίγο φαγητό;’».\nΘέμα εναρμονισμού των σωματείων με τον νέο νόμοΑπό το ΡΙΚ στον Alpha η Αιμιλία Κενεβέζου


Πιπελίδης: «Να κάνουμε τον Άρη πιο δυνατό» - pressaris.gr\nΓια την προετοιμασία της ανδρικής ομάδας χάντμπολ, αλλά και για τη δουλειά που γίνεται στα τμήματα υποδομής, μίλησε ο νέος προπονητής της ομάδας, Ευθύμης Πιπελίδης, στην συνέντευξη που παραχώρησε στο επίσημο ραδιόφωνο του συλλόγου.\nΣχετικά με την πορεία της προετοιμασίας εν όψει της έναρξης του πρωταθλήματος της Α2, τόνισε: «Θα κάνουμε ό,τι περνάει από το χέρι μας για δώσουμε στην ομάδα ό,τι καλύτερο μπορούμε. Το πρωτάθλημα ξεκινά στις 12 Νοεμβρίου και σε περίπτωση κωλύματος το πιθανότερο είναι να καθυστερήσει το πολύ μια εβδομάδα. δεν νομίζω να έχουμε προβλήματα. Διανύουμε την περίοδο προετοιμασίας της ομάδας, στο πλαίσιο της οποίας την ερχόμενο Κυριακή θα δώσουμε ένα ακόμη φιλικό παιχνίδι στα Γιαννιτσά. Τους περισσότερους παίκτες που συμμετέχουν στο πρωτάθλημα της Α2 τους γνωρίζω από τα προηγούμενα χρόνια που ήμουν στη Θεσσαλονίκη. Υπάρχουν αξιόλογες ομάδες όπως ο Αρχέλαος Κατερίνης, ο Ζαφειράκης Νάουσας, ο Φοίβος Συκεών και η Δράμα. Βρισκόμαστε στο σημείο που πλέον πρέπει να δώσουμε ένταση, να ανεβάσουμε ρυθμούς. Πρέπει να ανεβούμε κατά ένα 30%. Θεωρώ ότι ο χρόνος είναι με το μέρος μας. Έχω μόλις δεκαπέντε ημέρες που ανέλαβα το τμήμα, οπότε έχουν πραγματοποιήσει συνολικά περίπου δέκα με έντεκα προπονήσεις. Με την πάροδο του χρόνου, η ομάδα θα έχει συνοχή, θα δέσει. Νομίζω πως στην 2η ή 3η αγωνιστική θα είμαστε απόλυτα έτοιμοι».\nΑναφορικά με τα τμήματα υποδομής, σχολίασε: «Με απασχολεί πάρα πολύ το να δώσουμε βαρύτητα στα τμήματα υποδομής. Είναι κάτι με το οποίο είχα ασχοληθεί σε μεγάλο βαθμό τα πέντε χρόνια που ήμουν στον Άρη, με τη βοήθεια των συνεργατών μου τότε. Είχαμε κάνει πάρα πολύ καλή δουλειά με τα μικρά παιδιά με στόχο να επανδρώσουμε την ανδρική ομάδα. Το ίδιο πρέπει να γίνει και τώρα. Με ενδιαφέρει να γεμίσουν οι ακαδημίες. Όταν θέλεις να κάνεις μια καλή πορεία είναι απαραίτητο να στηριχθείς στα δικά σου παιδιά. Δουλεύοντας με τους αθλητές από τις μικρές ηλικίες καλλιεργείται η εμπιστοσύνη προς το πρόσωπό τους. Γίνεται σωστότεροι δουλειά δεδομένου πως μπαίνουν καλές βάσεις. Αν δεν μπεις σε αυτή τη διαδικασία πάλι θα μπορέσεις να κάνεις ομάδα, αλλά τα κόστη θα είναι πολύ μεγαλύτερα. Για μένα το πιο σημαντικό πράγμα είναι ένας αθλητής να τρέφει αγάπη για την ομάδα στην οποία αγωνίζεται. Άλλωστε στις δύσκολες καταστάσεις μόνο ο αθλητής που είναι γέννημα θρέμμα ενός συλλόγου μπορεί να ‘κρατήσει’ μια ομάδα. Κάθε πύργος χτίζεται από τις βάσεις».\nΚλείνοντας, ο νέος τεχνικός του Άρη επισήμανε: «Είναι μεγάλη τιμή για μένα να είμαι προπονητής στον Άρη. Θεωρώ πως δεν είμαι σε θέση να κάνω βαρύγδουπες δηλώσεις. Στόχος είναι να δουλέψουμε σκληρά κα να προσπαθήσουμε να κάνουμε τον σύλλογο πιο μεγάλο και ποιο δυνατό».\nΚόκε: «Θα πλήρωνα για να παίξω στο Άρης-ΠΑΟΚ»!


Pasyp-Deipress: Τι Master Chef και πράσινα άλογα… ΔΕΗ\nΌποιος παρακολούθησε την Τρίτη το βράδυ τον τελικό το Master Chef σίγουρα έμεινε με την ιδέα ότι ο πρώτος σεφ της Ελλάδας είναι αυτό το 25χρονο παιδί από τη Βόρεια Ελλάδα. Λάθος, γελάστηκε καθώς πριν από τον τελικό τον τίτλο τον είχε ήδη κερδίσει την ίδια μέρα η κυβέρνηση. Τέτοιο σερβίρισμα μετά από μαγείρεμα των αυξήσεων στα τιμολόγια της ΔΕΗ δεν έχουμε ξαναδεί. Και το επιδόρπιο δε ήταν οι ιθύνοντες του υπουργείου Οικονομίας οι οποίοι ούτε λίγο ούτε πολύ βγήκαν και είπαν ότι έχουν πατάξει τα κυκλώματα στα καύσιμα και στο εξής θα απολαμβάνουμε φθηνότερες τιμές.\nΓια να καταλάβετε το μέγεθος της… σούπας που μας σερβίρισαν αρκεί να δείτε την ανακοίνωση της επιχείρησης η οποία μας λέει ότι γίνονται δραστικές μειώσεις στις τιμές του ρεύματος για εκατομμύρια καταναλωτές. Και καταλήγει στο εξής απίστευτο συμπέρασμα: « συνολικά, οι Έλληνες καταναλωτές (νοικοκυριά και επιχειρήσεις) για το 2011 θα καταβάλουν 37.000.000 ευρώ λιγότερα για αγορά της ίδιας ποσότητας ηλεκτρικής ενέργειας, σε σύγκριση με το 2010 (χωρίς τις επιβαρύνεις ΕΡΤ και Δημοτικών Τελών).\nΑν δεν ίσχυε η αύξηση του ΦΠΑ, από 11 σε 13 %, η μείωση θα ήταν 140.000.000 ευρώ». Με λίγα λόγια θα βγουν από την τσέπη του Έλληνα 140 εκατ. ευρώ λιγότερα! Θαύμα – θαύμα αναφωνήσαμε όλοι.\nΓια να δείξουν και πόσο φιλολαϊκοί είναι λένε ότι 1,2 εκατ. ευπαθείς ομάδες ωφελούνται από 20% έως 30% μέσω του Κοινωνικού Οικιακού Τιμολογίου (ΚΟΤ). Δε λένε όμως ότι δεν πάει κανείς να κάνει αίτηση διότι η γραφειοκρατία είναι και εν αξίζει τον κόπο για 50-60 ευρώ το χρόνο.\nΣύμφωνα με τις ανακοινώσεις, πάντως, προβλέπεται από 1ης Ιανουαρίου\nΟσο για τα καύσιμα, αφού έπιασαν τα μηχανάκια που έκλεβαν βενζίνη βγήκαν και είπαν ότι κάποια στιγμή θα μπορούν και οι Ελληνες να αγοράζουν φθηνότερα καύσιμα μόλις παταχθεί η φοροδιαφυγή. Το γεγονός ότι είμαστε ως χώρα πρώτοι στην Ευρώπη σε φόρους στα καύσιμα δεν παίζει κανένα ρόλο.


Καρκίνος του πνεύμονα: Οι 5 ερωτήσεις που όλοι κάνουν γι’ αυτόν | Λογοθεραπία\nΟ καρκίνος του πνεύμονα είναι μία νόσος ή πολλές; Υπάρχει μία ενδεδειγμένη θεραπεία γι’ αυτόν ή κάθε ασθενής χρειάζεται την δική του, εξατομικευμένη θεραπευτική προσέγγιση; Ποια είναι τα ύποπτα συμπτώματα που όλοι πρέπει να έχουμε κατά νου;\nΟ καρκίνος του πνεύμονα είναι η συχνότερη κακοήθης νόσος στον κόσμο. Υπολογίζεται ότι ετησίως ανιχνεύονται περισσότερα από 2,1 εκατομμύρια νέα περιστατικά, ενώ 1,8 εκατομμύριο άνθρωποι χάνουν τη ζωή τους εξαιτίας του.\nΗ ίδια τάση παρατηρείται και στη χώρα μας. Το Παγκόσμιο Παρατηρητήριο Καρκίνου αναφέρει ότι το 2020 ο καρκίνος του πνεύμονα διαγνώσθηκε σε περισσότερους από 8.900 ανθρώπους στην Ελλάδα. Ο αριθμός αυτό αντιστοιχεί στο 13,9% όλων των διαγνώσεων καρκίνου στη χώρα μας.\nΕπιπλέον, ο Π.Ο.Υ. υπολογίζει ότι εφέτος ο καρκίνος του πνεύμονα κόστισε τη ζωή περισσότερων από 7.600 ασθενών. Με άλλα λόγια, το 23,1% των ασθενών που πέθαναν εφέτος από καρκίνο στην Ελλάδα, είχαν καρκίνο του πνεύμονα.\n← Κάστανα: Τα σημαντικά οφέλη της χειμωνιάτικης υπερτροφής (εικόνες)\nΕγκρίθηκε στη Βρετανία το εμβόλιο της AstraZeneca →\nBetterYou DLUX 3000 Vit.D Oral Spray 15ml,Συμπλήρωμα Διατροφής με Βιταμίνη D σε spray για μέγιστη απορρόφηση (100 ψεκασμοί) €19.21\nAlmora Probio Προβιοτικά με Ηλεκτρολύτες για την ισορροπία του Γαστρεντερικού Συστήματος / 10 Φακελίδια €9.27\nVerset Sofia Eau de Parfum 100ml €18.00


Πανελλαδικές 2020: Οι εκτιμήσεις για κάθε επιστημονικό πεδίο -«Θα εισαχθούν σχεδόν όλοι» | E-paideia\n«Τα παιδιά που εξετάζονται φέτος στις Πανελλαδικές Εξετάσεις ξεκίνησαν από νωρίς με προβλήματα. Αρχικά τους έταξαν ότι θα καταργηθούν οι Πανελλαδικές Εξετάσεις αποκομίζοντας τα ότι θα περάσουν χωρίς διάβασμα στο Πανεπιστήμιο. Μετά όταν κατέρρευσε αυτός ο μύθος τους έταξαν ότι τουλάχιστον στις σχολές χαμηλής ζήτησης θα μπαίνουν χωρίς Πανελλαδικές Εξετάσεις. Κι αυτό ανέφικτο ήταν γιατί δεν το είχαν μελετήσει καλά» λέει στο iefimerida.gr ο Στράτος Στρατηγάκης, μαθηματικός – σύμβουλος σταδιοδρομίας.\nΠηγή: iefimerida – Στράτος Στρατηγάκης


Άρθρα Αρχικής σελίδας - VitexTherm.gr\nEξωτερική θερμομόνωση VitexTherm\nΠιστοποιημένο σύστημα εξωτερικής θερμομόνωσης VitexTherm για υψηλή εξοικονόμηση ενέργειας έως 60%.\nΝέος Προϊοντικός κατάλογος Vitextherm.\nΗ εξωτερική θερμομόνωση VitexTherm αποτελεί κορυφαία επιλογή για ποιοτικό αποτέλεσμα και ανθεκτικότητα της κατασκευής. Ένα σύστημα σχεδιασμένο με τις πιο σύγχρονες προδιαγραφές και προσαρμοσμένο στις ανάγκες του τελικού καταναλωτή.\nΓιατί να κάνουμε Εξωτερική Θερμομόνωση\nΕξασφάλιση άνετων συνθηκών για τους κατοίκους ανεξαρτήτως κλιματολογικών συνθηκών.


ευχαριστούμε Βανέσσα!! υπέροχη δουλειά!\nΦυσική Στ’ Δημοτικού\nΕνότητα 4η : Φυτά\nΤετράδιο Εργασιών σελ. 70-71 Αντωνίου Βανέσσα: parantoniou@sch.gr\nΗ ελιά είναι δέντρο με σκληρό βλαστό, που λέγεται κορμός. Έχει πολλά μικρά φύλλα στο πάνω μέρος του βλαστού και ισχυρές ρίζες βαθιά στο έδαφος.\nΗ μαργαρίτα είναι πόα με μαλακό βλαστό\nκαι φύλλα σε όλο το μήκος του βλαστού.\nΟι ρίζες της είναι μικρότερες από της ελιάς.\nΌταν ο βλαστός είναι σκληρός, όπως στα δέντρα, τον ονομάζουμε κορμό.\nΤα φυτά, όσο κι αν φαίνονται διαφορετικά, έχουν τα\nβασικά τους μέρη κοινά: τη ρίζα, το βλαστό και τα φύλλα.\nΣτην εικόνα φαίνεται η ρίζα και ένα μέρος του βλαστού του φυτού. Το ασυνήθιστο στην εικόνα είναι ότι η ρίζα φαίνεται, ενώ συνήθως δεν μπορούμε να τη δούμε, αφού βρίσκεται μέσα στο έδαφος.\nΒιβλίο μαθητή σελ. 58 - 59\nΚατασκευή επίπλων και ξύλινων αντικειμένων\nΟι επιστήμονες, για να ταξινομήσουν τα πολλά διαφορετικά είδη της χλωρίδας, χρησιμοποιούν δύο λατινικές λέξεις για την ονομασία κάθε αυτού. Η πρώτη αναφέρεται στο γένος στο οποίο ανήκει το φυτό, ενώ η δεύτερη χαρακτηρίζει το συγκεκριμένο φυτό.\nΗ διάμετρος του κορμού μεγαλώνει καθώς κάθε χρόνο προστίθεται ένας νέος δακτύλιος. Έτσι, σε μια τομή του κορμού μπορούμε να διαπιστώσουμε κατά προσέγγιση την ηλικία του δένδρου μετρώντας το πλήθος των δακτυλίων. Το πλάτος κάθε δακτυλίου είναι ανάλογο με την ανάπτυξη του φυτού το συγκεκριμένο έτος. Μικρό πλάτος σημαίνει μικρή ανάπτυξη και, αντίστροφα, μεγάλο πλάτος\nσημαίνει μεγάλη ανάπτυξη.\nΚατηγορίες φυτών ως προς το μέγεθος και το βλαστό\nΜικρή διάρκεια ζωής\nΣκληρός και κοντός βλαστός\nΣκληρός βλαστός (κορμός)\nΤα φύλλα αποτελούν τα εργαστήρια όπου παρασκευάζεται με τη βοήθεια του ήλιου το άμυλο, το οποίο αποτελεί την «τροφή» του φυτού.\nΠολλά είδη φύλλων\nΥπάρχουν φύλλα σε διάφορα σχήματα.\nΚάποια φύλλα έχουν σχήμα που μοιάζει με αυτό της λόγχης, άλλα έχουν σχήμα που μοιάζει με αυτό της καρδιάς, της παλάμης, της βελόνας, του κύματος κ.ά..\nκαι φύλλα πολύ λεπτά όπως του ελάτου και του πεύκου.\nΥπάρχουν φύλλα που αποτελούνται από πολύ μικρά φυλλαράκια όπως η ψευδακακία\nΥπάρχουν φύλλα μικρά, αλλά και φύλλα γιγάντια, φύλλα μακριά και στενά σε διάφορα σχήματα.\nΤο μεγαλύτερο φύλλο του κόσμου είναι εκείνο της νυμφαίας της βασίλισσας Βικτωρίας που ζει στον Αμαζόνιο.\nO βλαστός αποτελεί τη «ραχοκοκκαλιά» του φυτού. Συμβάλλει στη στήριξη του φυτού. Από το βλαστό εκφύονται τα φύλλα και τα άνθη. Μέσα από το βλαστό μεταφέρονται νερό και διάφορες ουσίες σε όλα τα μέρη του φυτού.\nΞυλώδεις βλαστοί  κορμοί\nΕίναι μαλακοί και έχουν πράσινο χρώμα. Παρουσιάζουν μικρή ανάπτυξη, γι' αυτό τα φυτά με ποώδη βλαστό είναι συνήθως\nβραχύβια. Η διάρκεια ζωής τους είναι μονοετής ή διετής.\nΕίναι σκληροί και έχουν πράσινο ή καφέ χρώμα. Παρουσιάζουν μεγάλη ανάπτυξη, γι' αυτό τα φυτά με ξυλώδη βλαστό έχουν συνήθως πολυετή διάρκεια ζωής. Στα δένδρα ο ξυλώδης βλαστός ονομάζεται κορμός.\nΕίναι σκληροί και κούφιοι στο εσωτερικό τους.\nΑναπτύσσονται σε ύψος, καθώς το φυτό «αναρριχάται» σε κάποιο άλλο σώμα, όπως για παράδειγμα σε κορμό άλλου δένδρου, σε τοίχο ή σε στήριγμα στο έδαφος.\nΑναπτύσσονται οριζόντια πάνω στο έδαφος. Παραδείγματα φυτών με έρποντα βλαστό αποτελούν η\nκαρπουζιά και η κολοκυθιά.\nΗ ρίζα είναι το τμήμα του φυτού που συνήθως βρίσκεται κάτω από την επιφάνεια του εδάφους.\nΜε τη ρίζα τα φυτά απορροφούν από το έδαφος νερό και άλατα,\nπου είναι διαλυμένα σε αυτό. Οι ρίζες συμβάλλουν επίσης στη στήριξη των φυτών.\nΗ ρίζα μπορεί να είναι μικρή ή μεγάλη.\nSummary: Φυσική Στ Δημοτικού, Ενότητα 4η: Φυτά, Κεφάλαιο 1ο: Τα μέρη των φυτών


Μύκονος: «Συναργερμός» με το νερό στο νησί. Έρχεται βοήθεια από Τήνο - Mykonos Post\nΜύκονος: «Συναργερμός» με το νερό στο νησί. Έρχεται βοήθεια από Τήνο\nΤεράστιο πρόβλημα με το νερό στη Μύκονο. Αδειάζουν οι πισίνες και επιστρατεύονται βυτιοφόρα από τη Τήνο για να βοηθήσουν τη κατάσταση\n16.08.2021 Mykonos Post\nΒαθύ προβληματισμό εγείρει το γεγονός ότι σε σχέση με το 2019 καταγράφηκε αύξηση άνω του 20% στην κατανάλωση νερού. Αποτέλεσμα αυτού, να γίνονται υπερχρεώσεις στα βυτία, της τάξεως ακόμη και των 150 ευρώ το ένα ενώ το 2019 το κοστος για καθε γεμισμα δεν ξεπερνουσε τα 60 ευρω. Λόγω της έντονης διετούς ανομβρίας, η στάθμη των φραγμάτων έχει πέσει δραματικά με αποτέλεσμα η άντληση νερού από αυτά να είναι εξαιρετικά περιορισμένη. Ως εκ τούτου, οι αφαλατώσεις με λειτουργία 24ωρης βάσης προσπαθούν να καλύπτουν σχεδόν το σύνολο της κατανάλωσης όλου του νησιού.\nΟ λόγος που οι πισίνες στη Μύκονο αδειάζουν είναι επειδή οι πιέσεις που παράγουν οι αφαλατώσεις είναι τέτοιες που αδυνατούν να μεταφέρουν με επαρκή πίεση το νερό από το χώρο που λειτουργούν αυτές, σε περιοχές με μεγάλη υψομετρική διαφορά. Σε ανακοίνωση του ΔΕΥΑ Μυκόνου για το πρόβλημα επισημαίνεται ότι η κατανάλωση νερού έχει αυξηθεί κατά 30% σε σχέση με την αντίστοιχη περίοδο του 2019, ενώ απευθύνεται έκκληση στους κατοίκους, επιχειρηματίες και επισκέπτες του νησιού να κάνουν τη μέγιστη δυνατή οικονομία στη χρήση του νερού.\n«Λόγω της έντονης διετούς ανομβρίας, η στάθμη των φραγμάτων έχει πέσει δραματικά με αποτέλεσμα η άντληση νερού από αυτά να είναι εξαιρετικά περιορισμένη. Ως εκ τούτου, οι αφαλατώσεις με λειτουργία 24ωρης βάσης προσπαθούν να καλύπτουν σχεδόν το σύνολο της κατανάλωσης όλου του νησιού (ακόμα και της Άνω Μεράς). Δυστυχώς όμως, οι πιέσεις που παράγουν οι αφαλατώσεις είναι τέτοιες που αδυνατούν να μεταφέρουν με επαρκή πίεση το νερό από το χώρο που λειτουργούν αυτές, σε περιοχές με μεγάλη υψομετρική διαφορά. Η μη συνεχής ύδρευση καταναλωτών σε συγκεκριμένες περιοχές οφείλεται αποκλειστικά και μόνο στην έλλειψη επαρκούς και σωστής πίεσης λόγω ταυτόχρονης υπερχρήσης του δικτύου.Σε κάθε περίπτωση και παρά τις δυσκολίες η ΔΕΥΑΜ βεβαιώνει τους πολίτες πως έχει τη δυνατότητα και παράγει την αναγκαία ποσότητα νερού ώστε να καλύπτεται το σύνολο της κατανάλωσης. Επιπλέον παρέχουμε νερό σε όλα τα βυτία που έρχονται στην αφαλάτωση του Κόρφου, βυτία τα οποία έχουν μάλιστα διπλασιάσει τα δρομολόγιά τους σε σχέση με το 2019», τονίζεται ακόμη στην ίδια ανακοίνωση.\nΑναλαμβάνοντας ενεργό δράση, ύστερα από σημαντική στήριξη, ο δήμος Μυκόνου ανακοινώνει, την ένταξη του έργου με τίτλο «Διαχείριση και βελτίωση των υποδομών ύδρευσης ΔΕΥΑ Μυκόνου» στο Πρόγραμμα «Αντώνης Τρίτσης» του υπουργείου Εσωτερικών, κατόπιν απόφασης του αρμόδιου υπουργού Στέλιου Πέτσα που εξασφαλίζει χρηματοδότηση ύψους 6.697.000 ευρώ. Το προτεινόμενο έργο αφορά στην ολοκληρωμένη διαχείριση και βελτίωση των υφιστάμενων υποδομών ύδρευσης της Μυκόνου και περιλαμβάνει τρία κύρια υποέργα. Το πρώτο υποέργο αφορά την αντικατάσταση τμήματος του υφιστάμενου καταθλιπτικού αγωγού μεταφοράς νερού από το φράγμα Μαραθίου προς το διυλιστήριο Αγίας Σοφίας της ΔΕΥΑ Μυκόνου, με όδευση εντός της κοίτης χειμάρρου. Το συνολικό μήκος του υφιστάμενου αγωγού από το αντλιοστάσιο του φράγματος Μαραθίου μέχρι το διυλιστήριο Αγίας Σοφίας ΔΕΥΑ Μυκόνου είναι περίπου 3.700m. Το προβληματικό τμήμα που θα αντικατασταθεί σε νέα όδευση επί αμαξιτού δημόσιου δρόμου είναι 1.890m.


Exhibition and Trade Show Shipping - Allied Pickfords Greece\nΌταν υπάρχουν αδιαπραγμάτευτα χρονοδιαγράμματα και πολλαπλοί προορισμοί, η έγκαιρη άφιξη και σωστή εκφόρτωση και τακτοποίηση για τις μετακομίσεις εικαστικών εκθεμάτων ή εμπορικών εκθέσεων είναι κάτι παραπάνω από αναγκαία. Μία τέτοια περίπτωση φορτίων είναι τα φορτία εικαστικών και εμπορικών εκθέσεων. Για την απόλυτη επιτυχία της επιχείρησής σας, επιλέξτε τις υπηρεσίες της Allied για εικαστικές ή εμπορικές εκθέσεις που …κλέβουν την παράσταση από τη μεταφορά μέχρι και την τακτοποίηση.\nΚλείσατε τον χώρο, οι παραβρισκόμενοι είναι καθ’ οδόν και διακυβεύονται χιλιάδες ευρώ. Η εντύπωση που θα κάνει η επιχείρησή σας σε μια εικαστική ή εμπορική έκθεση καθορίζει την εικόνα και το μέλλον της επιχείρησής σας. Δεν μπορείτε να ρισκάρετε πολύτιμο χρόνο και χρήμα. Η Allied έχει ηγετική θέση στον χώρο των μετακομίσεων εικαστικών εκθεμάτων και εμπορικών εκθέσεων με εξειδικευμένο προσωπικό, έναν στόλο οχημάτων πραγματικό «κόσμημα» και με ειδικούς Συμβούλους Εκθεσιακών Χώρων.\nΔιαθέτουμε έναν μεγάλο στόλο οχημάτων, εξοπλισμένων με δορυφορικά συστήματα επικοινωνίας, ώστε να γνωρίζετε κάθε στιγμή που βρίσκεται το φορτίο σας. Τα προηγμένα ρυμουλκούμενα οχήματά μας είναι εξοπλισμένα με πλατιές πόρτες και αεροδυναμικές ανελκυόμενες πόρτες, που διασφαλίζουν τον σωστό χειρισμό για βαριά ή ογκώδη εκθέματα. Οι ειδικά εκπαιδευμένοι Σύμβουλοι Εκθεσιακών Χώρων συνεργάζονται με τις ομάδες μετακόμισης και τις εταιρείας που αναλαμβάνουν τη μεταφορά κομματιών του φορτίου σας, ώστε να έχετε ομαλή φόρτωση, εκφόρτωση και τακτοποίηση. Επιπλέον, στον χώρο της έκθεσης οι εκθέτες απολαμβάνουν άριστη εξυπηρέτηση πελατών για την αντιμετώπιση όποιου ζητήματος προκύψει.\nΚαταλαβαίνουμε πόσο κρίσιμη είναι κάθε εικαστική και εμπορική έκθεση για την επιχείρησή σας. Γι’ αυτό και δεσμευόμαστε να σας προσφέρουμε υπηρεσίες μετακομίσεων για εικαστικά εκθέματα και εμπορικές εκθέσεις με ακρίβεια χρόνου, αξιοπιστία και απόλυτη συνέπεια από την πόρτα σας μέχρι τον εκθεσιακό χώρο.


ΣΥΡΙΖΑ: Έμφαση στον διάλογο για το πρόγραμμα της κυβέρνησης της αριστεράς - Η ΝΕΑ ΕΡΥΘΡΑΙΑ online\nΣΥΡΙΖΑ: Έμφαση στον διάλογο για το πρόγραμμα της κυβέρνησης της αριστεράς\nΜε αλλαγή της προεκλογικής του τακτικής βαδίζει και στην Κηφισιά ο ΣΥΡΙΖΑ. Ο προγραμματισμός της Τοπικής Επιτροπής στηρίζεται στην ενημέρωση και τον διάλογο με τους πολίτες κυρίως για το πρόγραμμα της κυβέρνησης της αριστεράς. Μέχρι τώρα η Τοπική Επιτροπή του ΣΥΡΙΖΑ έχει οργανώσει αρκετές συσκέψεις σε σπίτια, περιοδείες υποψηφίων βουλευτών στην αγορά της Ν. Ερυθραίας και τις Λαϊκές των δημοτικών ενοτήτων και δύο ανοιχτές συνελεύσεις.\nΗ πρώτη έγινε την Κυριακή 3 Ιουνίου το πρωί, στο θεατράκι των Εργατικών Πολυκατοικιών της Κάτω Κηφισιάς. Το πρόγραμμα του ΣΥΡΙΖΑ-ΕΚΜ παρουσίασε η Ρένα Δούρου, και παρά το τριήμερο και τη ζέστη η συζήτηση είχε μεγάλη συμμετοχή και πλούσιο προβληματισμό για το αύριο της Ελλάδας και της αριστεράς.\nΤην Τετάρτη 6 Ιουνίου ο υποψήφιος στη Β΄Αθήνας Γιάννης Σχίζας, παρουσίασε στις 8 το απόγευμα το πρόγραμμα στην πλατεία 28ης Οκτωβρίου στη Νέα Ερυθραία. Στην συζήτηση παρενέβησαν περισσότεροι από 10 πολίτες αναπτύσσοντας τον προβληματισμό τους για την κατάσταση των εργαζομένων αλλά και μεταφέροντας την αισιοδοξία τους για το αποτέλεσμα της 17ης Ιουνίου. Σε παρέμβασή του ο Νίκος Βούτσης, μετέφερε το μήνυμα που έρχεται από όλη την Ελλάδα, για την σίγουρη επιτυχία του ΣΥΡΙΖΑ στις εκλογές και την πεποίθηση ότι με την συμμετοχή του λαού θα αντιμετωπιστούν οι δυσκολίες.\nΟι συνελεύσεις του ΣΥΡΙΖΑ ολοκληρώνονται την Κυριακή 10 Ιουνίου στις 8 το βράδυ στο Δημαρχείο της Κηφισιάς με ομιλητή τον Πάνο Σκουρλέτη.\nΕνδιάμεσα την Παρασκευή, στο Στέκι ΑΝΑΣΑ θα πραγματοποιηθεί συνέλευση με νέους και μαθητές.\nΠροηγούμενο άρθροΕπιτροπή Αγώνα Κηφισιάς: “Μπροστά στις εκλογές του Ιουνίου”\nΕπόμενο άρθροΗ πυροπροστασία πάει… περίπατο


Claudio Bravo Camus: 83 χρόνια από τη γέννηση του υπερρεαλιστή ζωγράφου - Claudio Bravo Camus: 83 chronia apo ti gennisi tou yperrealisti zografou\n08:11 8/11/2019 - Πηγή: News 24|7\nΤον Χιλιανό ζωγράφο Claudio Bravo Camus, ο οποίος γεννήθηκε πόλη Valparaíso πριν από 83 χρόνια, στις 8 Νοεμβρίου του 1936, τιμά η Google στο σημερινό της Doodle.\nΟ ίδιος μεγάλωσε σε ένα ράντσο στην Melipilla, ενώ μετά από σπουδές στον χορό και την ηθοποιία, αποφάσισε να ασχοληθεί με τα εικαστικά. Σε ηλικία 24 ετών, χωρίς χρήματα, έφυγε από την πατρίδα του για το Μαρόκο όπου έζησε και εργάστηκε για μεγάλο χρονικό διάστημα στην Ταγγέρη. Έζησε, επίσης, στη Χιλή, τη Νέα\nΥόρκη και την Ισπανία,\nΟ Claudio Bravo ανήκε στην κατηγορία των υπερρεαλιστών ζωγράφων και είχε επηρεαστεί σε μεγάλο βαθμό από τους καλλιτέχνες της Αναγέννησης και της Μπαρόκ, καθώς και από σουρεαλιστές ζωγράφους όπως ο Salvador Dali. Η ικανότητά του να απεικονίζει σύνθετα αντικείμενα και σχήματα θυμίζει τον Velázquez.\nΟ Χιλιανός καλλιτέχνης ήταν γνωστός κυρίως για τις ζωγραφιές νεκρής φύσης, πορτρέτων, αλλά και πακέτων, τα οποία τον έκαναν διάσημο, όπως είναι το έργο στο οποίο επικεντρώνεται το σημερινό Doodle, που απεικονίζει μυστηριώδη πακέτα τυλιγμένα σε χαρτί και δεμένα με κλωστή. Επίσης, δημιούργησε σχέδια, λιθογραφίες, χαρακτικά και γλυπτά από χάλκινα υλικά.\nΟ Bravo ζωγράφισε πολλά εξέχοντα πρόσωπα, όπως ο Caudillo Franco της Ισπανίας, ο πρόεδρος Ferdinand Marcos και η πρώτη κυρία Imelda Marcos των Φιλιππίνων, καθώς και ο Malcolm Forbes. Μια έκθεση του το 1994 στο Εθνικό Μουσείο Καλών Τεχνών στη Χιλή προσέλκυσε περισσότερους από 280.000 επισκέπτες, εξασφαλίζοντας την φήμη του Bravo στην πατρίδα του.\nΟ ζωγράφος πέθανε στις 4 Ιουνίου του 2011 στο Μαρόκο μετά από επιπλοκές λόγω επιληψίας.\nζωγραφου, salvador dali, google, doodle, νέα, dali, ιουνίου, www.google.gr, Καλή Χρονιά, ζωγραφιες, ισπανια, χιλη, διαστημα, εκθεση, ετων, εφυγε, ηθοποιια, ηλικια, θυμιζει, κυρια, μαροκο, νεα υορκη, πεθανε, σχεδια, σχηματα, φημη, dali, doodle, εθνικο, ιουνίου, κλωστη, salvador dali, υλικα, ζωγραφος\nορμονες, fulgor, icloud, ocean


music: Ο «ΝΕΟΣ ΤΖΙΝ ΚΕΛΙ» ΤΙΜ ΦΛΕΪΒΙΝ ΓΙΑ ΤΟ ΜΙΟΥΖΙΚΑΛ «SΙΝGΙΝ΄ ΙΝ ΤΗΕ RΑΙΝ»\nΟ «ΝΕΟΣ ΤΖΙΝ ΚΕΛΙ» ΤΙΜ ΦΛΕΪΒΙΝ ΓΙΑ ΤΟ ΜΙΟΥΖΙΚΑΛ «SΙΝGΙΝ΄ ΙΝ ΤΗΕ RΑΙΝ»\nΤραγουδώντας σε βροχή από νερό και γάλα\nΔάφνη Κοντοδήμα, ΤΑ ΝΕΑ: Τετάρτη 30 Σεπτεμβρίου 2009\n«Είναι η εποχή της πρόσκαιρης φήμης και του σουρεαλισμού. Τα ριάλιτι κάνουν διάσημο τον κάθε ατάλαντο που νομίζει ότι θα κάνει καριέρα στο θέατρο» λέει ο Τιμ Φλέιβιν που κρατά την ομπρέλα του και τραγουδά «Singin΄ in the rain» στο Μπάντμιντον\n«Η επιτυχία του "Singin΄ in the rain" οφείλεται στο γεγονός ότι κάνει το κοινό να χαμογελάει, να νιώθει απελευθερωμένο. Η μουσική και οι χορογραφίες είναι υπέροχες. Αυτά αρκούν. Άλλωστε, τι άλλο θα μπορούσε κανείς να ζητήσει από ένα μιούζικαλ;» λέει ο Αμερικανός ηθοποιός Τιμ Φλέιβιν, ο οποίος φέτος στριφογυρίζει την ομπρέλα του κάτω από τη βροχή στα βήματα του αξέχαστου Τζιν Κέλι, στον ρόλο του Ντον Λόκγουντ, σε ένα από τα πιο χαρακτηριστικά στιγμιότυπα του παγκόσμιου κινηματογράφου.\nΤο μυθικό tap dancing μιούζικαλ «Singin΄ in the rain» του συγγραφικού διδύμου Μπέτι Κάμντεν και Άντολφ Γκριν, βασισμένο στην ομώνυμη ταινία του 1952, που αναβίωσε φέτος στη Βρετανία, θα παρουσιασθεί και στη σκηνή του Θεάτρου Μπάντμιντον από τις 21 Οκτωβρίου.\nΜε την πρώτη φθινοπωρινή μπόρα κάποιοι εκνευρίζονται επειδή ξέχασαν να πάρουν μαζί τους την ομπρέλα. Αμέσως μετά χαμογελούν και έχουν αυτή την περίεργη επιθυμία να σιγοψιθυρίζουν τα αγαπημένα τραγούδια τού μιούζικαλ, όπως «Good Μorning», «Μake ΄em Laugh», «Μoses Supposes» και το θρυλικό «Singin΄ in the Rain».\nΑπό το Μπρόντγουεϊ, το Γουέστ Εντ, τον κινηματογράφο και την τηλεόραση πέρασε στο μιούζικαλ. Και μάλιστα σ΄ έναν ρόλο που σφράγισε με την ερμηνεία του ο θεωρούμενος ως μεγαλύτερος χορευτής- χορογράφος (τουλάχιστον του Χόλιγουντ) Τζιν Κέλι. «Δεν με τρομάζει η σύγκριση. Αντιθέτως, είμαι ενθουσιασμένος» λέει ο Τιμ Φλέιβιν. Και προσθέτει για το μιούζικαλ που ταξιδεύει το κοινό στην εποχή της παρακμής του βωβού κινηματογράφου και της εμφάνισης του ομιλούντος: «Πάντα απολαμβάνω αυτό που κάνω. Πολύ περισσότερο φέτος που χορεύω στη βροχή». Ο τιμημένος με Βραβείο Λόρενς Ολίβιε Αμερικανός ηθοποιός (για το μιούζικαλ «Οn your Τoes») δηλώνει «τελειομανής και ανασφαλής» και εμφανίζεται «απογοητευμένος με όσα συμβαίνουν στους καλλιτεχνικούς κύκλους. Με εκνευρίζει το γεγονός ότι καθένας μπορεί να λάβει μέρος σε τηλεριάλιτι και ξαφνικά να βρεθεί ανάμεσα στα πρώτα ονόματα του θεάτρου. Και όλα αυτά επειδή είναι διάσημος και όχι ταλαντούχος. Ενώ κάποιος που έχει δουλέψει σκληρά δεν βρίσκει δουλειά. Είναι ντροπή. Αυτού του είδους οι εκπομπές "πουλάνε" ψεύτικες ελπίδες» σχολιάζει.\n«Singin΄ in the rain» στο θέατρο Μπάντμιντον (Άλσος Στρατού, Γουδή, τηλ, 211-1086.024), 21-25 Οκτωβρίου (21.00). Εισιτήρια: 68 έως 12 ευρώ. Προπώληση: τηλ. 210-8840.600 και http://ticketnet.gr.\nΟ πυρετός και τα ποτιστικά\nΣτην περίφημη σκηνή του τραγουδιού «Singin΄ in the rain», ο Τζιν Κέλι, που είχε πυρετό εκείνη την ημέρα, χόρευε σε μια βροχή από νερό και γάλα (προστέθηκε ώστε να φαίνονται οι σταγόνες στην οθόνη).\nΧρειάστηκε ένα ολόκληρο 24ωρο συνεχών λήψεων για την εν λόγω σκηνή. Όταν οι κάτοικοι του Κάλβερ Σίτι, όπου βρίσκονταν τα στούντιο της ΜGΜ, έβαλαν σε λειτουργία τα συστήματα ποτίσματος, η πίεση του νερού έπεσε. Και η καταρρακτώδης βροχή στο στούντιο έγινε... σταγόνες.\nΣε μία από τις παραστάσεις στο θέατρο London Ρalladium χάλασε ο μηχανισμός της βροχής και οι τεχνικοί αναγκάστηκαν να εμφανιστούν στη σκηνή με μάνικα για να βρέξουν τον πρωταγωνιστή Τόμι Στιλ.\n1952: Η ταινία «Singin΄ in the rain» βάζει δύο υποψηφιότητες για Όσκαρ\n1983: Πρωτοπαρουσιάζεται το μιούζικαλ στο Λονδίνο, με σκηνοθέτη- πρωταγωνιστή τον Τόμι Στιλ\n1985: Μια νέα αποτυχημένη εκδοχή ανεβαίνει στο Μπρόντγουεϊ\n1989: Η ταινία αναγνωρίζεται από τη Βιβλιοθήκη του Κογκρέσου\n2007: Καταλαμβάνει την πέμπτη θέση της λίστας με τις σημαντικότερες αμερικανικές ταινίες\n2009: Το μιούζικαλ αναβιώνει από τη βρετανική UΚ Ρroductions, με τον Τιμ Φλέιβιν\nΑναρτήθηκε από Times News στις 6:13 AM\nΕτικέτες Singin΄ in the rain, Μιούζικαλ


Έκλεισε η πενταμερής διάσκεψη που ζήτησε ο Τσίπρας - Ηλεία Οικονομία\nΈκλεισε η πενταμερής διάσκεψη που ζήτησε ο Τσίπρας\nΤην Πέμπτη στις 9μ.μ θα διεξαχθεί η συνάντηση του Έλληνα πρωθυπουργού με Μέρκελ, Ολάντ, Γιούνκερ, Τουσκ και Ντράγκι\nΣτο περιθώριο του Ευρωπαϊκού Συμβουλίου, ο Αλέξης Τσίπρας, ζήτησε από τον Πρόεδρο της ΕΕ, Ντόναλντ Τουσκ, να διεξαχθεί πενταμερής συνάντηση, η οποία και οριστικοποιήθηκε για την Πέμπτη στις 9 μ.μ., σύμφωνα με τις μέχρι τώρα πληροφορίες.\nΣτη συνάντηση θα συμμετέχουν εκτός από τον Έλληνα πρωθυπουργό, η Γερμανίδα Καγκελάριος ‘Αγκελα Μέρκελ, ο Γάλλος Πρόεδρος Φρανσουά Ολάντ, ο Πρόεδρος της Ευρωπαϊκής Επιτροπής, Ζαν Κλοντ Γιούνκερ, ο Πρόεδρος της ΕΕ, Ντόναλντ Τουσκ και ο Πρόεδρος της ΕΚΤ, Μάριο Ντράγκι.\nΣύμφωνα με κυβερνητικές πηγές, ο κ. Τσίπρας είχε τηλεφωνική επικοινωνία με τον πρόεδρο του Ευρωπαϊκού Συμβουλίου, Ντόναλντ Τουσκ, και ζήτησε να γίνει η πενταμερής συνάντηση.\nΗ συνάντηση θα έχει σκοπό να προετοιμάσει όλες τις επόμενες κινήσεις και συναντήσεις – όπως αυτή του πρωθυπουργού με την καγκελάριο τη Δευτέρα στο Βερολίνο – ώστε να διερευνηθούν όλες οι δυνατότητες σύγκλισης και να ανιχνευτούν όριο προθέσεις όλων των πλευρών.\nΠαρότι η κυβέρνηση δεν επιβεβαιώνει επισήμως την ύπαρξη επιστολών του κ. Τσίπρα προς τον κ. Ολάντ και την κυρία Μερκελ, κυβερνητικές πηγές αναφέρουν ότι ουσιαστικά και οι τρεις πλευρές είναι με κάποιο τρόπο σε διαρκή επικοινωνία. Ιδιαίτερα η αγωνία του Παρισιού να υπάρξει πρόοδος στο θέμα είναι εμφανής. Εκπρόσωπος της Ευρωπαϊκής Επιτροπής, πάντως, ερωτηθείσα σήμερα για το ενδεχόμενο πραγματοποίησης στο περιθώριο της Συνόδου Κορυφής της Πέμπτης, της πενταμερούς συνάντησης που ζήτησε η ελληνική πλευρά, άφησε να εννοηθεί ότι το θέμα μελετάται.\nΗ Αθήνα, σημειωτέον δίδει ιδιαίτερη σημασία και την δραστηριοποίηση του αμερικανικού παράγοντα, καθώς σήμερα το απόγευμα ο πρωθυπουργός θα δεχθεί τη βοηθό υπουργό Εξωτερικών των ΗΠΑ, αρμόδια για ευρωπαϊκά και ευρασιατικά θέματα, Βικτόρια Νούλαντ.\nΗ συνάντηση θα γίνει στο Μέγαρο Μαξίμου στις 18.00.\nΡαντεβού και με Πούτιν\nΘετικά απάντησε η ρωσική πλευρά στο αίτημα της ελληνικής κυβέρνησης για συνάντηση του Αλέξη Τσίπρα με τον Βλαντιμίρ Πούτιν και ο Έλληνας πρωθυπουργός θα επισκεφθεί τη Μόσχα στις 8 Απριλίου.


Τα παιδιά, ζέσταναν πάλι τις καρδιές μας !!!\nΕν' όψη της εορτής του Αγίου Νικολάου, στον Ιερό Ναό των Αγίων Θεοπατόρων Ιωακείμ και Άννης, πραγματοποιήθηκε εκκλησιασμός από τις μικρές τάξεις του 3ο Δημοτικό σχολείο των Ανθοκήπων.\nΚατόπιν συνεννοήσεως με την διευθύντρια του σχολείου μας, κας Μπαζιάκου Μαρίας και της δασκάλας των παιδιών μας και κατηχήτριας στον ναό μας, κας Σοφίας Νικολαΐδου, τα παιδιά άρχισαν να έρχονται στην εκκλησία γύρω στις 8.45π.μ την ώρα ακριβώς που ο ιερέας εκφωνούσε το "Ευλογημένη η Βασιλεία" και ξεκινούσε η Θεία Λειτουργία.\nΤα 60 παιδιά των μικρών τάξεων του 3ου δημοτικού σχολείου των Ανθοκήπων γέμισαν τον Ιερό Ναό, που προσεκτικά είχαν προετοιμάσει και θερμάνει για τα παιδιά οι επίτροποι του ναού, ενώ έψαξε και κήρυξε τον Θείο λόγο ο π. Παύλος Ιωσηφίδης, γνωστός αγιορείτης πατέρας της αγιαννανίτικης Αδελφότητος των Θωμάδων του Αγίου Όρους.\nΜε περισσή ευλάβεια και τάξη, κατόπιν και των υποδείξεων των δασκάλων τους, σχεδόν όλα τα παιδιά προσήλθαν στην Θεία Κοινωνία μεταλαμβάνοντας το Σώμα και Αίμα του Χριστού μας.\nΟ ιερέας π. Χρυσόστομος Τελίδης μοίρασε το αντίδωρο, και αποχαιρέτησε τα παιδιά, ευχόμενος" Καλά και ευλογημένα Χριστούγεννα "\nΤα παιδιά πήραν την ευχή του και βιαστικά έφυγαν για το σχολείο τους όπου τα περίμενε άλλη μία μέρα χαράς και εκμάθησης.\nΧρόνια πολλά και ευτυχισμένα, στους εορτάζοντες, στον Νίκο και στην Νικολέτα!!!


Προχωράει για Αζάρ η Ντόρτμουντ!\n23.12.2018 | 01:54\nΣτο “Μπορούσια παρκ” ο…μικρός Αζάρ βρήκε κατάφερε να δείξει το ταλέντο του και ήδη το όνομα του “παίζει” για μεγαλύτερες ομάδες. Μια από αυτές είναι η Ντόρτμουντ που θέλει να ενισχυθεί στα άκρα της επίθεσης.\nΟι “κιτρινόμαυροι” θέλουν έναν ποιοτικό εξτρέμ σε περίπτωση που τελικά ο Κρίστιαν Πούλισιτς αποχωρήσει από την ομάδα. Η περίπτωση του Αζάρ φαντάζει εξαιρετική καθώς πρόκειται για έναν παίκτη έμπειρο που αγωνίζεται ήδη στη Γερμανία.\nΑζάρ η “καψούρα” του Φάαβρ\nΣύμφωνα με δημοσιεύματα ο έμπειρος κόουτς έχει εισηγηθεί την απόκτηση του και ήδη η Ντόρτμουντ έχει κάνει μια πρώτη επαφή με τα “πουλάρια”. Για την ώρα δεν έχουν πέσει στο τραπέζι συγκεκριμένα ποσά,αλλά είναι σίγουρο πως δεν θα είναι μια μεταγραφή χαμηλού κόστους.\nΣτη Γκλάντμπαχ δεν θέλουν να δώσουν τον καλύτερο τους παίκτη μέσα στη σεζόν,ωστόσο ξέρουν πως δύσκολα θα μπορέσουν να πουν “όχι” στους Βεστφαλούς.


Στην Άνω Πόλη, στη συμβολή των οδών Ολυμπιάδος και Προφήτη Ηλία δεσπόζει ο ναός του Προφήτη Ηλία. Η σημερινή λατρεία του καθιερώθηκε μετά την απελευθέρωση και δε βασίζεται σε ιστορικά στοιχεία.\nΈχει υποστηριχθεί η ταύτισή του είτε με το καθολικό της Νέας Μονής της Θεοτόκου, ίδρυμα του Μακαρίου Χούμνου, είτε με τη Μονή Ακαπνίου, συνδεδεμένη με τη δράση της δυναστείας των Παλαιολόγων. Από το εικονογραφικό πρόγραμ¬μα συνάγεται όχι ο ναός ήταν αφιερωμένος μάλλον στο Χριστό παρά στη Θεοτόκο.\nΤο κτίσμα συγκεράζει στοιχεία της αρχιτεκτονικής των παλαιολόγειων ναών της πόλης με γνωρίσματα των αγιορείτικων καθολικών. Πρόκειται για έναν τρίκογχο τετρακιόνιο σταυροειδή εγγεγραμμένο ναό με λιτή και περίστωο που απολήγει σε δύο παρεκκλήσια. Το σύνολο επιστέφουν επτά τρούλοι. Ο τύπος είναι μοναδικός για τη Θεσσαλονίκη. Το τρίκογχο σχήμα με τους δύο πλάγιους «χορούς» των ψαλτών, τα δύο «τυπικαριά» εκατέρωθεν της κόγχης του ιερού βήματος και ο ευρύχωρος νάρθηκας (λιτή) είναι χαρακτηριστικά της μοναστηριακής αρχιτεκτονικής. Με την ποικιλία των όγκων και τις εναλλαγές των επιφανειών στην ανωδομή δημιουργείται μια μοναδική εντύπωση με κυρίαρχο το στοιχείο της ανάτασης. Σκάλα στο πάχος του νότιου τοίχου της λιτής οδηγεί στον επάνω όροφο, όπου διαμορφώνεται υπερώο. Το επιμελημένο πλινθοπερίκλειστο στην τοιχοποιία σε συνδυασμό με τον πλούσιο κεραμοπλαστικό διάκοσμο προσδίδουν ζωγραφική όψη στο ναό.\nΟ τοιχογραφικός διάκοσμος κάλυπτε εσωτερικά όλο το ναό. Σήμερα σώζονται αποσπασματικά σκηνές από το Βίο και τα θαύματα του Χριστού στη λιτή και μορφές αγίων στους χορούς, τα «τυπικαριά» και τα παρεκκλήσια της στοάς. Χρονολογείται μεταξύ των ετών 1360-1370 και αποτελεί την τελική φάση της παλαιολόγειας τέχνης. Ο έντονος ρεαλισμός και η εκφραστικότητά τους αισθητοποιούν την αγωνία και το φόβο για το αναπότρεπτο. Ξεχωρίζει η Βρεφοκτονία για το ρεαλισμό της και την ψυχογραφική αλήθεια των τρομαγμένων μορφών.\nΤην εποχή της Τουρκοκρατίας ο ναός μετετράπη σε τζαμί λίγο μετά το 1430 και οι τοιχογραφίες επιχρίστηκαν με κονίαμα. Η επωνυμία Σεραϊλί τζαμί (= τζαμί του Παλατιού) που έλαβε, συνδέθηκε με τη λαϊκή παράδοση περί υπάρξεως βυζαντινού παλατιού στην περιοχή διότι πράγματι η θέα από το σημείο εκείνο ήταν υπέροχη. Το 1958-60 αφαιρέθηκαν τα αναλημματικά στοιχεία που προστέθηκαν επί Τουρκοκρατίας.


Whole Foods Market, Hadley - Κριτικές εστιατορίων - TripAdvisor\nΗνωμένες Πολιτείες Μασαχουσέτη Hampshire County Hadley Εστιατόρια σε Hadley Whole Foods Market\nΝο 16 από 41 στην κατηγορία Εστιατόρια για: Hadley €€ - €€€\nΑμερικανική, Κατάλληλο για χορτοφάγους, Επιλογές βίγκαν 327 Russell St, Hadley, MA 01035-3535+1 413-586-9932Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 19 κριτικέςΕξαιρετικό38%Πολύ καλό26%Μέτριο31%Ανεπαρκές5%Πολύ κακό0%Κλείνει σε 20 λεπτά08:00 - 22:00Κυρ - Σαβ08:00 - 22:00Αναλυτικό ωράριο ΚΟΥΖΙΝΕΣ Αμερικανική, Κατάλληλο για χορτοφάγους, Επιλογές βίγκαν ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 327 Russell St, Hadley, MA 01035-3535Όλες οι λεπτομέρειες Βελτίωση αυτής της καταχώρισηςΑυτό το εστιατόριο είναι καλό για οικογένειες;Ναι Όχι Άγνωστο Αυτό το μέρος είναι καφετέρια;Ναι Όχι Άγνωστο Αυτό το μέρος είναι για φαστ φουντ;Ναι Όχι Άγνωστο Αυτό το εστιατόριο διαθέτει τραπέζια;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Οι τιμές σε αυτό το εστιατόριο είναι μεσαίας κατηγορίας;Ναι Όχι Άγνωστο Αυτό το εστιατόριο είναι καλό για πρωινό;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (19)Βαθμολογία ταξιδιωτών Εξαιρετικό2Πολύ καλό2Μέτριο1Ανεπαρκές1Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (6)Αγγλικά (19)Γλώσσα Ελληνικά (6)Αγγλικά (19)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιjrl9466Longmeadow, Μασαχουσέτη5Η κριτική γράφτηκε 26 Ιανουαρίου 2017 Το καλύτερο κοτόπουλο Προσφορές!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιlorik2017Bridgeport, United States36Η κριτική γράφτηκε 8 Ιανουαρίου 2017 Μεγάλο σούπερ μάρκετ εμπειρίαΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιAmymonewestern Massachusetts2927Η κριτική γράφτηκε 28 Δεκεμβρίου 2016 Διπλή τιμολόγηση και μπαγιάτικο ζαχαροπλαστικής ισούται με "αλλάξει γνώμη, δεν μου άρεσε"ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιPaula DWhippany, Νιού Τζέρσεϊ234Η κριτική γράφτηκε 24 Ιουλίου 2016 Καλά εξοπλισμένοΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLucypower48Amherst, Μασαχουσέτη12633Η κριτική γράφτηκε 28 Σεπτεμβρίου 2014 Καλό φαγητό, πολλές επιλογές, υψηλό κόστοςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιelizarennΣατανούγκα, Τενεσί246146Η κριτική γράφτηκε 21 Ιουλίου 2014 μέσω κινητής συσκευής Δεν είναι τόσο πολλές επιλογές φαγητού, αλλά καλόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαThe Stables71 κριτικές 0,26 χλμ μακριά Wildwood Barbeque101 κριτικές 1,54 χλμ μακριά Texas Roadhouse67 κριτικές 0,67 χλμ μακριά Maple Farm Foods14 κριτικές 0,38 χλμ μακριά Κοντινά αξιοθέαταEmily Dickinson Museum214 κριτικές 4,3 χλμ μακριά Eric Carle Museum of Picture Book Art207 κριτικές 4,03 χλμ μακριά Norwottuck Rail Trail109 κριτικές 1,83 χλμ μακριά Yiddish Book Center75 κριτικές 4,2 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Whole Foods Market και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n327 Russell St, Hadley, MA 01035-3535 Τοποθεσία:


Είναι τα πράγματα τόσο άσχημα όσο περιγράφονται;\nΑλλαγές σε δύο σημαντικά items και ένα rune φαίνεται να θέλει να περάσει η Riot στο patch 8.5. Η εταιρεία βλέποντας το πόσο έχει ανέβει ο συγκεκριμένος ρόλος σκέφτηκε να μειώσει λίγο την ισχύ σε μεγαλύτερη κλίμακα και να μην nerfάρει άμεσα Champions.\nΑυξάνεται το απαιτούμενο HP για την ενεργοποίηση της δεύτερης passive από 2750 HP σε 3000.\nΑυτό στην ουσία καθυστερεί τα tanks από το να πάρουν το τρελό regen. Δεν έχει κάποιο impact στο late game αλλά θα αφαιρέσει σε πολλές περιπτώσεις το power spike που προσφέρει το item. Σωστή και καλά στοχευμένη αλλαγή. Την προτιμούμε σίγουρα από nerf σε άλλα stats του item.\nΜειώνεται το bonus Health από 20% (live) σε 15% (PBE).\nΜια αλλαγή στοχευμένη στη ζούγκλα. Το effect μπορεί να στερήσει αρκετό HP σε βάθος χρόνου με προφανής επιπλοκές και στο late game. Συνεχίζει να είναι καλό item, απλά όχι τόσο δυνατό όσο πριν.\nΑυξάνεται το cooldown από 20″ σε 35″\nΗ μόνη αλλαγή που θα δούμε σε Runes. Σίγουρα τα 35 δευτερόλεπτα θα αποτρέψουν αρκετούς Champions από το να ασκούν την ίδια πίεση στο lane ή από το Jungle. Παρ’ όλα αυτά τα stats δεν πειράχτηκαν κάτι που σημαίνει ότι με σωστό timing μπορούμε να έχουμε παρόμοια αποτελέσματα.\nΟι αλλαγές αυτές βρίσκονται αυτή τη στιγμή στο PBE και δεν είναι τελικές. Δεν αποκλείεται να διαφέρουν από αυτές που θα δούμε στους live servers σε λίγες ημέρες. Μέχρι τότε, μείνετε συντονισμένοι στο CowboyTV για περισσότερα νέα!


Αναδιοργάνωση των κυανόκρανων του ΟΗΕ – Μεξικό και Ιαπωνία στέλνουν στρατεύματα - Newsbomb - Ειδησεις - News\nΚΟΣΜΟΣ 27/09/2014 12:30\nΑναδιοργάνωση των κυανόκρανων του ΟΗΕ – Μεξικό και Ιαπωνία στέλνουν στρατεύματα\nΓια πρώτη φορά από τότε που μετέχουν στα Συμβούλια του ΟΗΕ, Ιαπωνία και Μεξικό ετοιμάζονται να στείλουν στρατεύματα στις αποστολές του Οργανισμού.Αυτό ανακοίνωσε χθες, Παρασκευή, 26 Σεπτεμβρίου αξιωματούχος του ΟΗΕ, μετά το πέρας της συνεδρίασης με στόχο την ενίσχυση των κυανόκρανων.\nΣτη συνεδρία της οποίας πρόεδρος ήταν ο Τζο Μπάιντεν, αντιπρόεδρος των ΗΠΑ. Μεταξύ άλλων, έγινε γνωστό πως η Σουηδία ανακοίνωσε ότι θα στείλει 250 στρατιώτες στο Μαλί για να συμμετάσχουν στην Minusma και η Κίνα 700 άνδρες στο Νότιο Σουδάν, όπου μαίνεται εμφύλιος πόλεμος. Αξίζει να σημειωθεί πως η Γαλλία έχει αναλάβει την εκπαίδευση 2000 κυανόκρανων το έτος, ενώ η Ρουάντα θα συνεισφέρει ελικόπτερα και αστυνομικές δυνάμεις στο Νότιο Σουδάν.\nΟ επικεφαλής των επιχειρήσεων διατήρησης της ειρήνης Ερβέ Λαντσού χαρακτήρισε «πολύ θετική» την απόφαση του Μεξικού και της Ιαπωνίας.\nΟ ιάπωνας πρωθυπουργός Σίνζο Άμπε δήλωσε στη διάρκεια της συνάντησης ότι η χώρα του «θα αναθεωρήσει τη νομοθεσία στον τομέα της ασφάλειας» για να είναι σε θέση να διαδραματίσει έναν πιο ενεργό ρόλο στη διατήρηση της ειρήνης.\nΤο σύνταγμα της Ιαπωνίας την εμποδίζει να στέλνει στρατεύματα σε τέτοιου είδους επιχειρήσεις.\nΟ μεξικανός πρόεδρος Ενρίκε Πένα Νιέτο είχε ανακοινώσει την Πέμπτη κατά την ομιλία του στη Γενική Συνέλευση του ΟΗΕ ότι η χώρα του θα παίρνει πλέον μέρος στις αποστολές των κυανόκρανων.\nΟ αριθμός των κυανόκρανων έχει φτάσει το ρεκόρ των 130.000 στρατιωτών, αστυνομικών και πολιτικών υπαλλήλων που συμμετέχουν σε 16 αποστολές σε όλο τον κόσμο.


Ανακοινώθηκε Παρασκευή, 21 Δεκεμβρίου 2012\nΕνημέρωση σχετικά με το ΦΠΑ των συμβάσεων ανάθεσης έργου\nΣτα πλαίσια των έργων που διαχειρίζεται ο Ειδικός Λογαριασμός συνάπτονται συμβάσεις μίσθωσης έργου με εξωτερικούς συνεργάτες. Σύμφωνα με την ελληνική νομοθεσία η μίσθωση έργου δε συνιστά εξαρτημένη σχέση εργασίας κι επομένως τα αντισυμβαλλόμενα φυσικά πρόσωπα υπόκεινται σε Φ.Π.Α. Υπάρχουν εξαιρέσεις, ειδικά στην περίπτωση ερευνητικών έργων που χρηματοδοτούνται άμεσα από την Ευρωπαϊκή Ένωση. Ο Ειδικός Λογαριασμός δε δύναται κατά γενικό τρόπο να εφαρμόσει οποιαδήποτε άλλη εξαίρεση. Γι' αυτό απηύθυνε επιστολή στις Δ.Ο.Υ. Ηρακλείου και Ρεθύμνου για την αποσαφήνιση του καθεστώτος των συμβάσεων μίσθωσης έργου σε έργα που διαχειρίζεται. Είμαστε σε αναμονή των απαντήσεων.\nΔιευκρινίζεται πάντως ότι σε κάθε περίπτωση αποτελεί αποκλειστική ευθύνη των φυσικών προσώπων που συνάπτουν σύμβαση μίσθωσης έργου με τον Ειδικό Λογαριασμό η εκπλήρωση των υποχρεώσεών τους έναντι των Δημοσίων Οικονομικών Υπηρεσιών. Οι δε επιστημονικοί υπεύθυνοι οφείλουν να λαμβάνουν υπόψη τους την υποχρέωση ή μη καταβολής Φ.Π.Α. και να πληροφορούν ανάλογα τους συνεργάτες τους.\nΚατά την τελευταία συνεδρίασή της η Επιτροπή Ερευνών αποφάσισε κατά πλειοψηφία τα ακόλουθα: “Η απόδοση ΦΠΑ από τον αντισυμβαλλόμενο καθορίζεται από τη σχετική φορολογική νομοθεσία. Στις συμβάσεις που υπογράφονται εφεξής ο αντισυμβαλλόμενος είναι δυνατόν να απαλλάσσεται από την απόδοση ΦΠΑ για τη συγκεκριμένη σύμβαση, εφόσον προσκομίσει σχετική βεβαίωση από την αρμόδια Δ.Ο.Υ.” Το θέμα θα επανεξετασθεί από την Επιτροπή Ερευνών όταν θα υπάρξουν οι απαντήσεις των Δ.Ο.Υ.


Κορωνοϊός / Ένα χρόνο χωρίς να κάνουν αυτό που αγαπούν | Αυγή\nΚορωνοϊός / Ένα χρόνο χωρίς να κάνουν αυτό που αγαπούν\nΈξι άνθρωποι που λατρεύουν τη δουλειά τους και δίνουν χαρά στον κόσμο μέσα από αυτήν μιλούν στην ΑΥΓΗ για τη νέα τους καθημερινότητα\nΠάει καιρός που έχουν σιγήσει οι φωνές και τα γέλια έξω από τη σχολή γιόγκα της Μέλλως στα Εξάρχεια. Οι παρέες που άραζαν μετά το μάθημα μοιάζουν πλέον με μακρινή ανάμνηση. Η πόρτα έχει πάνω της περασμένο ένα λουκέτο. Ο χώρος μέσα μυρίζει κλεισούρα. Τα πανιά κι οι στύλοι για Pole έχουν μείνει ανέγγιχτα εδώ και μήνες.\nΑύριο ξημερώνει Μάρτιος. Και κανείς δεν θα μπορούσε να φανταστεί ότι αύριο θα συμπληρώναμε έναν χρόνο σχεδόν κλεισμένοι στα σπίτια μας. Έναν χρόνο χωρίς την καθημερινότητα που μας έτρωγε, αλλά και την πλευρά της που αγαπούσαμε, γιατί υπήρχαν το μπαρ, οι συναυλίες, το σινεμά και το θέατρο. Γιατί κάποια γιόγκα βρέθηκε και κάποιες πιλάτες. Αναπνέαμε.\n«Πόσα πράγματα να σκεφτούμε ακόμη;» αναρωτιέται η Μέλλω. Συμβολίζει τον άνθρωπο της άλλης πλευράς που βιώνει επώδυνα την κρίση. Τον επαγγελματία που στερείται αυτό που αγαπά κι αυτό από το οποίο ζει. Δεν είναι η μόνη, βέβαια. Στην ίδια θέση βρίσκονται ο μουσικός Δημήτρης Σφίγγος, η ηθοποιός Μυρτώ Γκόνη, ο εκδότης Νίκος Κατσιαούνης, η ξεναγός Σμαράγδα Τουλούπα, η Χριστίνα Αχιλλία που έχει το μπαράκι "Σκάζη" στο Παγκράτι.\nΔημήτρης Σφίγγος - Ζούμε το κάδρο της ζωής μας μισό\nΜουσικός και ιδιοκτήτης της μουσικής σκηνής “Πριγκηπέσσα” στη Θεσσαλονίκη\nΑς φανταστούμε ένα καλοκαίρι χωρίς τον ήχο από τα τζιτζίκια, μια ρεματιά ή ένα δάσος όπου δεν ακούγονται πουλιά... Μισό κάδρο... Λείπει η φωνή, ο ήχος, ή μουσική που τα αγκαλιάζει.\nΌλοι μας, παίζοντας ή τραγουδώντας, άλλος λίγο, άλλος πολύ, είμαστε κομμάτι ενός ανάλογου κάδρου, στο οποίο η μουσική ενώνει ακροατές και μουσικούς στον ίδιο χώρο την ίδια στιγμή, "συναυλία"! Δένει και φέρνει σε επαφή τους ακροατές μεταξύ τους, "συνακρόαση"!\nΔεν υπήρξε ίσως άλλη τόσο μακρά περίοδος, χωρίς την αλληλεπίδραση των μουσικών με το κοινό. Ως μουσικοί, μελετάμε μέχρι ενός σημείου κατά μόνας, αλλά η "χημεία" πραγματώνεται στην πρόβα και η κορυφαία στιγμή είναι η επαφή με το κοινό, το μοίρασμα ψυχής.\nΓια εμάς που έχουμε μάθει να ζούμε με τους συναδέλφους μας ώρες ολόκληρες σε πρόβες, παραστάσεις ή και πολυήμερες περιοδείες, είναι σαν να έχουμε χάσει τη δεύτερη οικογένειά μας. Η δε έλλειψη ζωντανής επαφής με το κοινό, από την ταπεινή ταβέρνα μέχρι τη συναυλία, μοιάζει σαν να έχουμε χάσει κομμάτι της ζωής μας. Απόδειξη της αναγκαιότητας της ζωντανής επαφής είναι ότι οι διαδικτυακές συναυλίες που φάνηκαν ή προτάθηκαν ως πιθανή λύση δεν κατάφεραν ούτε στο ελάχιστο να υποκαταστήσουν τις συναυλίες.\nΤο πρόβλημα που διαφαίνεται είναι πως ακόμα και αν επανέλθουμε σε μια κανονικότητα, είναι απίθανο οι χώροι εργασίας μας να μπορούν να λειτουργήσουν με κανονικά ωράρια και επαρκείς χωρητικότητες.\nΗ μοναδική βεβαιότητα που μας δίνει κουράγιο είναι ότι η διάδραση μουσικών και ακροατών, που χάνεται στο βάθος της Ιστορίας, επέζησε, την ζήσαμε, την πιστεύουμε.\nΘα την ξαναζήσουμε και πάλι λοιπόν!\nΜυρτώ Γκόνη - Δεν είναι αρκετά τα σκετσάκια στο σαλόνι\nΓια τελευταία φορά έπαιξα θέατρο στις 12 Μαρτίου. Την επόμενη μέρα κλείσαμε. Είναι τεράστιες οι αλλαγές, οι αντιφάσεις και οι αντιθέσεις διάθεσης και σκέψεων. Εκείνο όμως που πραγματικά με βασανίζει τους τελευταίους μήνες είναι η στιγμή που θα επανέλθουμε στη δουλειά. Αν θα θυμόμαστε πώς γίνεται.\nΗ δουλειά του ηθοποιού είναι μια δουλειά πρωταθλητισμού. Από τη στιγμή που τελειώνεις τη δραματική σχολή, μπαίνεις σ’ έναν στίβο. Το να σταματήσεις εντελώς δεν ξέρω πώς εγγράφεται στη μελλοντική επαγγελματική ζωή. Είναι σαν να ’σαι πρωταθλητής στον στίβο και να σταματήσεις τις προπονήσεις για έναν χρόνο. Είναι αντίστοιχη δουλειά. Έχει τρομερή πίεση και έκθεση και θέλει τρομερή ακρίβεια και ψυχική διαύγεια. Δεν ξέρω λοιπόν αν μπορώ να ξαναβγώ στους αγώνες. Μετά σκέφτομαι για τις τελευταίες εξελίξεις στο θέατρο, ‘βάσισα το μέλλον μου σ’ αυτόν τον ζόφο;’.\nΠροκειμένου να μην τρελαθώ, αποφάσισα να ξαναπιάσω το πρώτο μου πτυχίο. Ασχολούμαι με την Αρχιτεκτονική. Δεν μπορείς απλά να κάθεσαι και να στοχάζεσαι. Ούτε να κάνεις σκετσάκια στο σαλόνι. Παίρνουμε πολύ σοβαρά αυτό που κάνουμε εγώ κι οι φίλοι μου. Δεν θα το κάναμε απλά για δική μας εκτόνωση.\nΈλεγα πιο παλιά να πάρω ένα χάπι, να ξυπνήσω σε δύο χρόνια, που θα έχει τελειώσει αυτό. Το κακό είναι ότι συνηθίζεις κιόλας. Φοβάμαι τη μέρα που θα ξανανοίξουν τα πράγματα. Ήταν μία κάποια λύσις η καραντίνα. Έβαλε τη ζωή μας σε μια εκκρεμότητα και δεν χρειάζεται ν’ αναλάβουμε την ευθύνη της.\nΧριστίνα Αχιλλία - Μου λείπει η δυνατή μουσική\nΙδιοκτήτρια του καφέ "Σκάζη" στο Παγκράτι\nΈχω περάσει από πάρα πολλά κύματα. Για καιρό πίστευα ότι θα ξυπνήσω μια μέρα και θα είναι όλα όπως πριν. Υπήρξε μεγάλο διάστημα μη αποδοχής της κατάστασης. Μετά σκέφτηκα, ας το εκμεταλλευτώ. ‘Πότε θα ξανακάτσεις στη ζωή σου;’ Ασχολήθηκα πιο πολύ με τα κοινά. Αποφάσισα να ενημερωθώ πιο σωστά. Να διαμαρτυρηθώ. Να βοηθήσω κάποιους ανθρώπους γύρω μου που δεν το έκανα.\nΠολλές φορές μου βγαίνει ένας θυμός. Με θυμώνει να μην λέει ο άλλος πια τη γνώμη του. Από εμάς θα ξεκινήσει η αλλαγή. Ναι, πρέπει να λέμε ότι δεν συμφωνούμε με αυτό που συμβαίνει. Όχι, δεν τα έχει κάνει καλά η κυβέρνηση.\nΜου έχουν λείψει πολλά. Η δυνατή μουσική. Οι άνθρωποι. Τα πρόσωπά τους. Όλη αυτή η επικοινωνία με τον κόσμο, χωρίς να υπάρχει φόβος. Που καθόσουν δίπλα στον άλλον και δεν σ’ ένοιαζε. Ελπίζω να μη μας μείνει το κουσούρι και μετά. Ελπίζω να ξαναζήσουμε την πόλη όπως την ξέραμε.\nΝίκος Κατσιαούνης - Κλείνει μια παλιά εποχή\nΕκδότης βιβλίων (Έρμα)\nΗ δεύτερη καραντίνα δεν ήταν ίδια με την πρώτη. Την πρώτη την είδαμε ως διάλειμμα από τους φρενήρεις ρυθμούς. Η δεύτερη όμως είναι πολύ πιο πιεστική. Η ψυχολογία δεν είναι η ίδια, γιατί δεν διαφαίνεται να υπάρχει φως στο τούνελ.\nΕνώ στην πρώτη καραντίνα πέρασα καλά, γιατί ήμουν στο σπίτι, καθόμουν και διάβαζα κι έγραψα κείμενα που ήθελα, στη δεύτερη δεν έχω την ίδια συγκέντρωση. Και όχι μόνο εγώ. Όλοι αυτό μου λένε. Όταν δεν βλέπεις να υπάρχει πάτος στο βαρέλι, το κλίμα που δημιουργείται είναι ζοφερό. Κι έχοντας μια κυβέρνηση η οποία δεν είναι μόνο άχρηστη αλλά και αντιδημοκρατική κι αυταρχική, σε πιάνει ασφυξία. Μην ξεχνάμε ότι η γενιά μας έχει πολλά χρόνια που αισθάνεται αυτή την πίεση. Πάνω από δεκαετία.\nΤο βασικό είναι ότι δεν υπάρχει προοπτική. Δεν έχουμε δει ακόμη τη μεγάλη εικόνα των αποτελεσμάτων αυτών που ζούμε. Οι άνθρωποι έχουν παγώσει. Ο δημόσιος χώρος έχει εξοβελιστεί. Έχει καταληφθεί τελείως από το κράτος. Κι αυτό γιατί έχει φύγει η κοινωνία από το προσκήνιο.\nΤο σίγουρο είναι ότι κλείνει μια παλιά εποχή. Με τα καλά της και τα κακά της. Είναι άγνωστο τι θα γεννήσει. Για την ώρα, ζούμε στο μεταίχμιο. Στην εποχή των τεράτων, όπως έλεγε ο Γκράμσι, όπου το παλιό πεθαίνει και το επόμενο δεν μπορεί να γεννηθεί. Αν θέλουμε να βγούμε με αξιώσεις από τα σπίτια μας, πρέπει ν’ αναστοχαστούμε.\nΜέλλω Διανελλάκη - Πόσο ακόμα;\nΔασκάλα yoga και fitness\nΜου λείπει η δραστηριότητά μου. Ακόμα κι εγώ δεν μπορώ να κάνω μόνη μου άσκηση αν δεν έχω ένα κίνητρο. Θα κάνω μόνη μου, αλλά δεν είναι το ίδιο.\nΜε τους φίλους πάμε στο Πεδίον του Άρεως και λιαζόμαστε κι εκεί. Τρέχουμε και λίγο. Κοινωνικοποιούμαστε και λίγο, γιατί έχουμε αποκλειστεί.\nΌλοι οι εκπαιδευτές είμαστε ενεργοί και δίπλα στους ασκούμενούς μας με όποιον τρόπο μπορούμε. Και τώρα είμαστε πίσω από μια οθόνη.\nΓια μας δεν μιλάνε καθόλου. Φωνάζουν άνθρωποι του κλάδου αλλά δεν ακουγόμαστε. Θα μπορούσαμε να δουλεύουμε όλο αυτό το διάστημα. Σ’ έναν τέτοιο χώρο άλλωστε έρχεσαι με ραντεβού. Δεν έρχονται 30-40 άτομα να κάνουν ταυτόχρονα άσκηση. Ενοίκιο δεν πληρώνουμε. Αλλά όλα τ’ άλλα τα πληρώνουμε. Ίντερνετ, νερό, ρεύμα, τον ΕΦΚΑ. Απ’ όλα. Και του σπιτιού.\nΈχει περάσει πάρα πολύς καιρός κι έχουμε κάτσει, έχουμε σκεφτεί, έχουμε ξανασκεφτεί, πόσο θα σκεφτόμαστε πια; Αρχίζουμε και κουραζόμαστε όλοι.\nΣμαράγδα Τουλούπα - Μαθαίνω τον εικονικό κόσμο του τουρισμού\nΔεν έχω μείνει ξανά για τόσο πολύ καιρό στο σπίτι. Πάνε δεκαετίες πίσω. Στην αρχή ήταν κάπως ωραίο. Πλέον όμως έχουμε περιέλθει όλοι μας σε μια πολύ δεινή κατάσταση. Δεν έχουμε κανένα εισόδημα και καμία ουσιαστική στήριξη από το κράτος (πήραμε μόλις 1.868 ευρώ για όλο το ’20). Δεν είναι ότι κάθεσαι σπίτι γιατί το επιλέγεις.\nΗ τελευταία φορά που δούλεψα ήταν τον Ιανουάριο. Άλλοι κατάφεραν να δουλέψουν τελευταία φορά τον Οκτώβριο και τον Νοέμβριο του 2019. Το επάγγελμα είναι εποχιακό.\nΟι ξεναγοί δουλεύουν περίπου μέσα στον χρόνο 120, 160, έως και 200 ημέρες. Αυτές τις ημέρες που έχουν αδειάσει προσπαθώ ν’ αναβαθμίσω τις γνώσεις όσον αφορά τα virtual tours. Να μπω κι εγώ στον εικονικό κόσμο του τουρισμού.\nΜου λείπει πολύ η δουλειά μου. Είναι μεγάλο δώρο να βλέπεις μέρη όπως τους Δελφούς και τις τέσσερις εποχές. Είναι μεγάλο δώρο να κάνεις αυτό που αγαπάς και να είναι η δουλειά σου.\nΛιανεμπόριο / Ανοίγει σε Αχαΐα, Θεσσαλονίκη - Όχι των λοιμωξιολόγων για την Κοζάνη